text: des Communautιs europιennesA nome della Commissione delle Comunitΰ EuropeeNamens de Commissie der Europese GemeenschappenΓια την Επιτροπή των Ευρωπαϊκών ΚοινοτήτωνE.P.WELLENSTEIN Suomen tasavallan puolestaΓια τη Δημοκρατία της ΦινλανδίαςPentti TALVITIE ΠΑΡΑΡΤΗΜΑΠίνακας των προϊόντων που προβλέπονται στο άρθρο 1 της συμφωνίας>ΘΕΣΗ ΠΙΝΑΚΑ>ΠΡΩΤΟΚΟΛΛΟ αριθ. 1περί των ποσοτικών περιορισμών, τους οποίους η Φινλανδία δύναται να διατηρήσει1. Κατά παρέκκλιση από το άρθρο 9 της συμφωνίας, η Φινλανδία δύναται να διατηρήσει ποσοτικούς περιορισμούς επί των κατωτέρω απαριθμουμένων προϊόντων:>ΘΕΣΗ ΠΙΝΑΚΑ>2. Οι ποσοτικοί περιορισμοί τους οποίους δύναται να διατηρήσει η Φινλανδία σύμφωνα με την παράγραφο 1 του παρόντος πρωτοκόλλου, εφαρμόζονται κατά τρόπο που να προσφέρει στους εξαγωγείς της Κοινότητος τη δυνατότητα, όσον αφορά τα προϊόντα που απαριθμούνται στην παράγραφο 1, να εισέλθουν σε ένα ανάλογο τμήμα της φινλανδικής αγοράς σε συναγωνισμό με άλλους προμηθευτές υπό όρους ίσους και δικαίους, λαμβανομένης υπόψη της ομαλής εξελίξεως των συναλλαγών.ΠΡΩΤΟΚΟΛΛΟ αριθ. 2περί των διατάξεων που αφορούν τις πληρωμές και τις εμπορικές πιστώσεις1. Κατά παρέκκλιση από το άρθρο 14 της συμφωνίας, η Φινλανδία δύναται να θέσει, εφόσον εξακολουθεί να ισχύει η απόφαση του Συμβουλίου της 23ης Ιουλίου 1968 ή οποιαδήποτε νεώτερη απόφαση που έχει το ίδιο αντικείμενο, τους περιορισμούς που αφορούν:- στις πιστώσεις κατά τις εισαγωγές, που συνδέονται άμεσα με εμπορικές συναλλαγές διάρκειας μεγαλύτερης των 6 μηνών, οι οποίες χορηγούνται από μη κατοικούντες στην Φινλανδία σε κατοίκους της.- στις πιστώσεις που συνδέονται άμεσα με εμπορικές συναλλαγές και χορηγούνται από πιστωτικούς φινλανδικούς οργανισμούς σε μη κατοίκους της Φινλανδίας.2. Οι εξαιρέσεις αυτές αποτελούν αντικείμενο διαβουλεύσεων στο πλαίσιο της Μικτής Επιτροπής, ιδίως αν προκύπτουν δυσχέρειες στις συναλλαγές.ΤΕΛΙΚΗ ΠΡΑΞΗΟι αντιπρόσωποιΤΟΥ ΒΑΣΙΛΕΙΟΥ ΤΟΥ ΒΕΛΓΙΟΥ,ΤΟΥ ΒΑΣΙΛΕΙΟΥ ΤΗΣ ΔΑΝΙΑΣ,ΤΗΣ ΟΜΟΣΠΟΝΔΙΑΚΗΣ ΔΗΜΟΚΡΑΤΙΑΣ ΤΗΣ ΓΕΡΜΑΝΙΑΣ,ΤΗΣ ΓΑΛΛΙΚΗΣ ΔΗΜΟΚΡΑΤΙΑΣ,ΤΗΣ ΙΡΛΑΝΔΙΑΣ,ΤΗΣ ΙΤΑΛΙΚΗΣ ΔΗΜΟΚΡΑΤΙΑΣ,ΤΟΥ ΜΕΓΑΛΟΥ ΔΟΥΚΑΤΟΥ ΤΟΥ ΛΟΥΞΕΜΒΟΥΡΓΟΥ,ΤΟΥ ΒΑΣΙΛΕΙΟΥ ΤΩΝ ΚΑΤΩ ΧΩΡΩΝ,ΤΟΥ ΗΝΩΜΕΝΟΠΥ ΒΑΣΙΛΕΙΟΥ ΤΗΣ ΜΕΓΑΛΗΣ ΒΡΕΤΑΝΝΙΑΣ ΚΑΙ ΤΗΣ ΒΟΡΕΙΟΥ ΙΡΛΑΝΔΙΑΣ,Κρατών μελών της Ευρωπαϊκής Κοινότητος Άνθρακος και Χάλυβος, καιΤΗΣ ΕΥΡΩΠΑΪΚΗΣ ΚΟΙΝΟΤΗΤΟΣ ΑΝΘΡΑΚΟΣ ΚΑΙ ΧΑΛΥΒΟΣ,καιΤΗΣ ΔΗΜΟΚΡΑΤΙΑΣ ΤΗΣ ΦΙΝΛΑΝΔΙΑΣ,συνελθόντες στις Βρυξέλλες την εικοστή δευτέρα Ιουλίου χίλια εννιακόσια εβδομήντα δύο,για την υπογραφή της συμφωνίας μεταξύ των κρατών μελών της Ευρωπαϊκής Κοινότητος Άνθρακος και Χάλυβος και της Ευρωπαϊκής Κοινότητος Άνθρακος και Χάλυβος αφενός και της Δημοκρατίας της Φινλανδίας αφετέρου, κατά την υπογραφή της συμφωνίας,- προέβησαν στην ακόλουθη δήλωση, η οποία προσαρτάται στην παρούσα πράξη:Ερμηνευτική δήλωση για τον προσδιορισμό της εννοίας «συμβαλλόμενα μέρη» κατά τη συμφωνία- έλαβαν γνώση των ακολούθων δηλώσεων, που προσαρτώνται στην παρούσα πράξη:1. Δήλωση της Ευρωπαϊκής Κοινότητος Άνθρακος και Χάλυβος σχετικά με το άρθρο 18 παράγραφος 1, της συμφωνίας.2. Δήλωση της Κυβερνήσεως της Ομοσπονδιακής Δημοκρατίας της Γερμανίας περί εφαρμογής της συμφωνίας στο Βερολίνο.Έγινε στις Βρυξέλλες, στις είκοσι δύο Ιουλίου χίλια εννιακόσια εβδομήντα δύο,Udfζrdiget i Bruxelles,Geschehen zu Brόssel,Done at Brussels,Fait ΰ Bruxelles,Fatto a Bruxelles,Gedaan te Brussel,Tehty Brysselissδ Pour le Royaume de BelgiqueVoor het Koninkrijk BelgiλΓια το Βασίλειο του ΒελγίουJ. VAN DER MEULEN Pε Kongeriget Danmarks vegneΓια το Βασίλειο της ΔανίαςNiels ERSBΨLL Fόr die Bundesrepublik DeutschlandΓια την Ομοσπονδιακή Δημοκρατία της ΓερμανίαςEberhard BOEMKE Pour la Rιpublique franηaiseΓια τη Γαλλική ΔημοκρατίαE. BURIN DES ROSIERS For IrelandΓια την ΙρλανδίαBrendan DILLON Per la Repubblica italianaΓια την Ιταλική ΔημοκρατίαBOMBASSEI DE VETTOR Pour le Grand-Duchι de LuxembourgΓια το Μεγάλο Δουκάτο του ΛουξεμβούργουJ. DONDELINGER Voor het Koninkrijk der NederlandenΓια


text: το Βασίλειο των Κάτω ΧωρώνSASSEN For the United Kingdom of Great Britain and Northern IrelandΓια το Ηνωμένο Βασίλειο της Μεγάλης Βρεταννίας και της Βορείου ΙρλανδίαςMichael PALLISER Pε Kommissionen for De europζiske Fζllesskabers vegneIm Namen der Kommission der Europδischen GemeinschaftenIn the name of the Commission of the European CommunitiesAu nom de la Commission des Communautιs europιennesA nome della Commissione delle Comunitΰ EuropeeNamens de Commissie der Europese GemeenschappenΓια την Επιτροπή των Ευρωπαϊκών ΚοινοτήτωνE.P.WELLENSTEIN Suomen tasavallan puolestaΓια τη Δημοκρατία της ΦινλανδίαςPentti TALVITIE ΔΗΛΩΣΕΙΣΕρμηνευτική δήλωση για τον προσδιορισμό της εννοίας «συμβαλλόμενα μέρη» κατά τη συμφωνίαΤα συμβαλλόμενα μέρη δέχονται να ερμηνεύουν τη συμφωνία υπό την έννοια, ότι η διατύπωση «συμβαλλόμενα μέρη» στη συμφωνία αυτή σημαίνει αφενός μεν την Κοινότητα και τα κράτη μέλη μαζί, ή τα κράτη μέλη και την Κοινότητα χωριστά, αφετέρου δε την Φινλανδία.Η έννοια, η οποία θα δοθεί κατά περίπτωση στην έκφραση αυτή, θα συναχθεί από τις οικείες διατάξεις της συμφωνίας και από τις αντίστοιχες διατάξεις της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος.Δήλωση της Ευρωπαϊκής Κοινότητος Άνθρακος και Χάλυβος περί του άρθρου 18 παράγραφος 1 της συμφωνίαςΗ Ευρωπαϊκή Κοινότης Άνθρακος και Χάλυβος δηλώνει, ότι στο πλαίσιο της αυτονόμου εφαρμογής του άρθρου 18 παράγραφος 1 της συμφωνίας, θα εκτιμήσει τις πρακτικές, οι οποίες αντιβαίνουν στις διατάξεις του άρθρου αυτού, βασιζομένη επί των κριτηρίων, που προκύπτουν από την εφαρμογή των κανόνων του άρθρου 4 γ), του άρθρου 65 και του άρθρου 66 παράγραφος 7 της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος.Δήλωση της Κυβερνήσεως της Ομοσπονδιακής Δημοκρατίας της Γερμανίας περί εφαρμογής της συμφωνίας στο ΒερολίνοΗ Συμφωνία εφαρμόζεται και στο Land του Βερολίνου, εφόσον η Κυβέρνηση της Ομοσπονδιακής Δημοκρατίας της Γερμανίας δεν προβεί εντός προθεσμίας τριών μηνών από της ενάρξεως της ισχύος της σε αντίθετη δήλωση.Πληροφορία για την ημερομηνία ενάρξεως της ισχύος της συμφωνίας μεταξύ των κρατών μελών της Ευρωπαϊκής Κοινότητος Άνθρακος και Χάλυβος και της Ευρωπαϊκής Κοινότητος Άνθρακος και Χάλυβος αφενός και της Φινλανδίας αφετέρουΕνόψει του ότι η ανταλλαγή των εγγράφων κοινοποιήσεως της περατώσεως των αναγκαίων διαδικασιών για την έναρξη της ισχύος της συμφωνίας μεταξύ των κρατών μελών της Ευρωπαϊκής Κοινότητος Άνθρακος και Χάλυβος και της Ευρωπαϊκής Κοινότητος Άνθρακος και Χάλυβος αφενός, και της Δημοκρατίας της Φινλανδίας αφετέρου, που υπεγράφη στις Βρυξέλλες την 5η Οκτωβρίου 1973, έλαβε χώρα την 29η Νοεμβρίου 1974, η συμφωνία αρχίζει να ισχύει, σύμφωνα με το άρθρο 31, την 1η Ιανουαρίου 1975.

type: contracts

jurisdiction: EU


text:
 21.6.2012
 EL
 Επίσημη Εφημερίδα της Ευρωπαϊκής Ένωσης
 L 161/3
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 2/2012
 της 10ης Φεβρουαρίου 2012
 για την τροποποίηση του παραρτήματος I (Κτηνιατρικά και φυτοϋγειονομικά θέματα) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα I της συμφωνίας τροποποιήθηκε με την απόφαση αριθ. 124/2011 της Μεικτής Επιτροπής του ΕΟΧ της 2ας Δεκεμβρίου 2011 (1).
 (2)
 Ο κανονισμός (ΕΕ) αριθ. 648/2011 της Επιτροπής, της 4ης Ιουλίου 2011, για την τροποποίηση του κανονισμού (ΕΚ) αριθ. 1266/2007 όσον αφορά την περίοδο εφαρμογής των μεταβατικών διατάξεων σχετικά με τους όρους εξαίρεσης ορισμένων ζώων από την απαγόρευση εξόδου που προβλέπεται στην οδηγία 2000/75/ΕΚ (2) του Συμβουλίου πρέπει να ενσωματωθεί στη συμφωνία.
 (3)
 Η απόφαση 2010/256/ΕΕ της Επιτροπής, της 30ής Απριλίου 2010, για την τροποποίηση της απόφασης 92/216/ΕΟΚ όσον αφορά τη δημοσίευση του καταλόγου των συντονιστικών αρχών για τους αγώνες ιπποειδών (3) πρέπει να ενσωματωθεί στη συμφωνία.
 (4)
 Η απόφαση 2010/433/ΕΕ της Επιτροπής, της 5ης Αυγούστου 2010, για την τροποποίηση της απόφασης 2004/558/ΕΚ για την εφαρμογή της οδηγίας 64/432/ΕΟΚ του Συμβουλίου σχετικά με συμπληρωματικές εγγυήσεις για το εντός της Ένωσης εμπόριο βοοειδών όσον αφορά τη λοιμώδη ρινοτραχειίτιδα των βοοειδών (4) πρέπει να ενσωματωθεί στη συμφωνία.
 (5)
 Η απόφαση 2010/633/ΕΕ της Επιτροπής, της 22ας Οκτωβρίου 2010, για την τροποποίηση της απόφασης 93/152/ΕΟΚ για τα κριτήρια εμβολιασμού κατά της ψευδοπανώλης (νόσου Newcastle) στο πλαίσιο των προγραμμάτων τακτικού εμβολιασμού (5) πρέπει να ενσωματωθεί στη συμφωνία.
 (6)
 Η απόφαση 2011/111/ΕΕ της Επιτροπής, της 18ης Φεβρουαρίου 2011, που επιτρέπει στη Γαλλία, σύμφωνα με την οδηγία 92/66/ΕΟΚ του Συμβουλίου, τη μεταφορά νεοσσών μίας ημέρας και νεαρών ορνίθων σε ηλικία ωοτοκίας εκτός της προστατευτικής ζώνης που οριοθετήθηκε λόγω της εμφάνισης κρούσματος ψευδοπανώλους των πτηνών στο διοικητικό διαμέρισμα Côtes d’Armor (6) πρέπει να ενσωματωθεί στη συμφωνία.
 (7)
 Η απόφαση 2011/378/ΕΕ της Επιτροπής, της 27ης Ιουνίου 2011, για την τροποποίηση του μέρους Α του παραρτήματος XI της οδηγίας 2003/85/ΕΚ του Συμβουλίου όσον αφορά τον κατάλογο των εθνικών εργαστηρίων που είναι εξουσιοδοτημένα να χειρίζονται ζώντες ιούς αφθώδους πυρετού (7) πρέπει να ενσωματωθεί στη συμφωνία.
 (8)
 Η παρούσα απόφαση αφορά νομοθεσία σχετικά με ζώντα ζώα, πλην των ιχθύων και των ζώων υδατοκαλλιέργειας. Η νομοθεσία σχετικά με τα ζητήματα αυτά δεν εφαρμόζεται στην Ισλανδία, όπως ορίζεται στην παράγραφο 2 του εισαγωγικού μέρους του κεφαλαίου Ι του παραρτήματος I της συμφωνίας. Η παρούσα απόφαση δεν εφαρμόζεται επομένως στην Ισλανδία.
 (9)
 Η παρούσα απόφαση αφορά νομοθεσία σχετικά με κτηνιατρικά θέματα. Η νομοθεσία σχετικά με κτηνιατρικά θέματα δεν εφαρμόζεται στο Λιχτενστάιν στον βαθμό που η εφαρμογή της συμφωνίας μεταξύ της Ευρωπαϊκής Κοινότητας και της Ελβετικής Συνομοσπονδίας σχετικά με το εμπόριο γεωργικών προϊόντων επεκτείνεται στο Λιχτενστάιν, όπως διευκρινίζεται στις τομεακές προσαρμογές του παραρτήματος I της συμφωνίας. Ως εκ τούτου, η παρούσα απόφαση δεν εφαρμόζεται στο Λιχτενστάιν,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Το κεφάλαιο I του παραρτήματος I της


text:
συμφωνίας τροποποιείται ως εξής:
 1)
 Στο σημείο 21 (απόφαση 92/216/ΕΟΚ της Επιτροπής) του μέρους 2.2 προστίθεται η ακόλουθη περίπτωση:
 «—
 32010 D 0256: απόφαση 2010/256/ΕΕ της Επιτροπής, της 30ής Απριλίου 2010 (ΕΕ L 112 της 5.5.2010, σ. 8)».
 2)
 Στο σημείο 1α του μέρους 3.1 (οδηγία 2003/85/ΕΚ του Συμβουλίου) προστίθεται η ακόλουθη περίπτωση:
 «—
 32011 D 0378: εκτελεστική απόφαση 2011/378/ΕΕ της Επιτροπής, της 27ης Ιουνίου 2011 (ΕΕ L 168 της 28.6.2011, σ. 16)».
 3)
 Στο σημείο 40 [κανονισμός (ΕΚ) αριθ. 1266/2007 της Επιτροπής] του μέρους 3.2 προστίθεται η ακόλουθη περίπτωση:
 «—
 32011 R 0648: εκτελεστικός κανονισμός (ΕΕ) αριθ. 648/2011 της Επιτροπής, της 4ης Ιουλίου 2011 (ΕΕ L 176 της 5.7.2011, σ. 18)».
 4)
 Μετά το σημείο 46 του μέρους 3.2 (απόφαση 2008/838/ΕΚ της Επιτροπής), υπό τον τίτλο «ΠΡΑΞΕΙΣ ΤΙΣ ΟΠΟΙΕΣ ΤΑ ΚΡΑΤΗ ΤΗΣ ΕΖΕΣ ΚΑΙ Η ΕΠΟΠΤΕΥΟΥΣΑ ΑΡΧΗ ΤΗΣ ΕΖΕΣ ΛΑΜΒΑΝΟΥΝ ΔΕΟΝΤΩΣ ΥΠΟΨΗ», παρεμβάλλεται το ακόλουθο σημείο:
 «47.
 32011 D 0111: απόφαση 2011/111/ΕΕ της Επιτροπής, της 18ης Φεβρουαρίου 2011, που επιτρέπει στη Γαλλία, σύμφωνα με την οδηγία 92/66/ΕΟΚ του Συμβουλίου, τη μεταφορά νεοσσών μίας ημέρας και νεαρών ορνίθων σε ηλικία ωοτοκίας εκτός της προστατευτικής ζώνης που οριοθετήθηκε λόγω της εμφάνισης κρούσματος ψευδοπανώλους των πτηνών στο διοικητικό διαμέρισμα Côtes d’Armor (ΕΕ L 46 της 19.2.2011, σ. 44).
 Η πράξη αυτή δεν εφαρμόζεται στην Ισλανδία.».
 5)
 Στο σημείο 18 (απόφαση 93/152/ΕΟΚ της Επιτροπής), στο μέρος 4.2, προστίθεται το ακόλουθο κείμενο:
 «, όπως τροποποιήθηκε με:
 —
 32010 D 0633: απόφαση 2010/633/ΕΕ της Επιτροπής, της 22ας Οκτωβρίου 2010 (ΕΕ L 279 της 23.10.2010, σ. 33)».
 6)
 Στο σημείο 80 (απόφαση 2004/558/ΕΚ της Επιτροπής) του μέρους 4.2 προστίθεται η ακόλουθη περίπτωση:
 «—
 32010 D 0433: απόφαση 2010/433/ΕΕ της Επιτροπής, της 5ης Αυγούστου 2010 (ΕΕ L 205 της 6.8.2010, σ. 7)».
 Άρθρο 2
 Τα κείμενα του εκτελεστικού κανονισμού (ΕΕ) αριθ. 648/2010, των αποφάσεων 2010/256/ΕΕ, 2011/433/ΕΕ, 2010/633/ΕΕ, 2011/111/ΕΕ καθώς και της εκτελεστικής απόφασης 2011/378/ΕΕ στην ισλανδική και στη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει στις 11 Φεβρουαρίου 2012, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (8).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 10 Φεβρουαρίου 2012.
 Για τη Μεικτή Επιτροπή του ΕΟΧ
 Ο εκτελών καθήκοντα Προέδρου
 Gianluca GRIPPA
 (1) ΕΕ L 76 της 15.3.2012, σ. 3.
 (2) ΕΕ L 176 της 5.7.2011, σ. 18.
 (3) ΕΕ L 112 της 5.5.2010, σ. 8.
 (4) ΕΕ L 205 της 6.8.2010, σ. 7.
 (5) ΕΕ L 279 της 23.10.2010, σ. 33.
 (6) ΕΕ L 46 της 19.2.2011, σ. 44.
 (7) ΕΕ L 168 της 28.6.2011, σ. 16.
 (8) Δεν έχουν αναφερθεί συνταγματικές απαιτήσεις.


text:
 Avis juridique important
 |
 22003A0925(09)
 Συμφωνία μεταξύ της Ευρωπαϊκής Ένωσης και της Δημοκρατίας της Εσθονίας σχετικά με τη συμμετοχή της Δημοκρατίας της Εσθονίας στην αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη
 Επίσημη Εφημερίδα αριθ. L 239 της 25/09/2003 σ. 0026 - 0028
 Συμφωνίαμεταξύ της Ευρωπαϊκής Ένωσης και της Δημοκρατίας της Εσθονίας σχετικά με τη συμμετοχή της Δημοκρατίας της Εσθονίας στην αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-ΕρζεγοβίνηΗ ΕΥΡΩΠΑΪΚΗ ΕΝΩΣΗ,αφενός, καιΗ ΔΗΜΟΚΡΑΤΙΑ ΤΗΣ ΕΣΘΟΝΙΑΣ,αφετέρου,Εφεξής καλούμενες "τα συμμετέχοντα μέρη",ΕΧΟΝΤΑΣ ΥΠΟΨΗ:- την παρουσία της διεθνούς αστυνομικής δύναμης (IPTF) των Ηνωμένων Εθνών στη Βοσνία-Ερζεγοβίνη από το 1996 και την προσφορά της Ευρωπαϊκής Ένωσης να εξασφαλίσει, από 1ης Ιανουαρίου 2003, τη διαδοχή της IPTF στη Βοσνία-Ερζεγοβίνη,- την αποδοχή από τη Βοσνία-Ερζεγοβίνη της προσφοράς αυτής, με ανταλλαγή επιστολών στις 2 και 4 Μαρτίου 2002, στην οποία προβλέπεται μεταξύ άλλων ότι η ομάδα σχεδιασμού της ΑΑΕΕ θα υπαχθεί στο καθεστώς που ισχύει επί του παρόντος για τα μέλη της αποστολής επιτήρησης της Ευρωπαϊκής Ένωσης (EUMM) στη Βοσνία-Ερζεγοβίνη,- την υιοθέτηση από το Συμβούλιο της Ευρωπαϊκής Ένωσης στις 11 Μαρτίου 2002 της κοινής δράσης 2002/210/ΚΕΠΠΑ για την αστυνομική αποστολή της Ευρωπαϊκής Ένωσης στη Βοσνία-Ερζεγοβίνη(1), στην οποία καλούνται να συνεισφέρουν στην ΑΑΕΕ τα μέλη του ΝΑΤΟ που δεν είναι μέλη της ΕΕ και άλλα κράτη που είναι υποψήφια για προσχώρηση στην Ευρωπαϊκή Ένωση καθώς και άλλα κράτη μέλη του ΟΑΣΕ που δεν είναι μέλη της ΕΕ και τα οποία παρέχουν επί του παρόντος προσωπικό στην IPTF,- τη συμφωνία που συνάφθηκε στις 4 Οκτωβρίου 2002 μεταξύ της ΕΕ και της Βοσνίας-Ερζεγοβίνης όσον αφορά τις δραστηριότητες της αστυνομικής αποστολής της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη(2), συμπεριλαμβανομένων των διατάξεων περί του καθεστώτος του προσωπικού της ΑΑΕΕ,ΣΥΜΦΩΝΗΣΑΝ ΤΑ ΕΞΗΣ:Άρθρο 1ΠλαίσιοΗ Δημοκρατία της Εσθονίας συμμορφούται προς τις διατάξεις της κοινής δράσης 2002/210/ΚΕΠΠΑ για την αστυνομική αποστολή της Ευρωπαϊκής Ένωσης (ΑΑΕΕ) στη Βοσνία-Ερζεγοβίνη, συμπεριλαμβανομένου του παραρτήματός της σχετικά με την περιγραφή αποστολής της ΑΑΕΕ, η οποία εγκρίθηκε από το Συμβούλιο της Ευρωπαϊκής Ένωσης στις 11 Μαρτίου 2002, σύμφωνα με τις διατάξεις των παρακάτω άρθρων.Άρθρο 2Αποσπώμενο προσωπικό στην ΑΑΕΕ1. Η Δημοκρατία της Εσθονίας συμβάλλει στην ΑΑΕΕ με τέσσερις αποσπασμένους αστυνομικούς υπαλλήλους. Το προσωπικό αυτό θα πρέπει να αποσπάται για τουλάχιστον ένα έτος, δεδομένου ότι θα πρέπει να εξασφαλισθεί η δέουσα περιτροπή του αποσπώμενου προσωπικού.2. Η Δημοκρατία της Εσθονίας μεριμνά ώστε το αποσπασμένο προσωπικό της στην ΑΑΕΕ να πληροί την αποστολή του σύμφωνα με τις διατάξεις της κοινής δράσης 2002/210/ΚΕΠΠΑ.3. Η Δημοκρατία της Εσθονίας ενημερώνει σε εύθετο χρόνο την ΑΑΕΕ και τη Γενική Γραμματεία του Συμβουλίου της Ευρωπαϊκής Ένωσης σχετικά με τυχόν μεταβολή της συμβολής της στην ΑΑΕΕ.4. Το αποσπώμενο προσωπικό στην ΑΑΕΕ υφίσταται εκτενή ιατρική εξέταση, εμβολιασμό και διαθέτει ιατρικό πιστοποιητικό ικανότητος να φέρει εις πέρας τα καθήκοντά του, εκδιδόμενο από αρμόδια αρχή της Δημοκρατίας της Εσθονίας. Αντίγραφο του πιστοποιητικού αυτού συνοδεύει το προσωπικό που αποσπάται στην ΑΑΕΕ.5. Η Δημοκρατία της Εσθονίας επιβαρύνεται με τις δαπάνες αποστολής των αστυνομικών υπαλλήλων και/ή του διεθνούς πολιτικού προσωπικού που αποσπά, συμπεριλαμβανομένων των μισθών, των επιδομάτων, των ιατρικών εξόδων, της ασφάλισης και των εξόδων ταξιδίου προς και από


text: τη Βοσνία-Ερζεγοβίνη.Άρθρο 3Καθεστώς του αποσπώμενου προσωπικού στην ΑΑΕΕ1. Το προσωπικό της Δημοκρατίας της Εσθονίας που αποσπάται στην ΑΑΕΕ καλύπτεται μέχρι τις 31 Δεκεμβρίου 2002 από τη συμφωνία που διέπει την ομάδα σχεδιασμού της ΑΑΕΕ και από 1ης Ιανουαρίου 2003 από τη συμφωνία που συνάφθηκε στις 4 Οκτωβρίου 2002 μεταξύ της Ευρωπαϊκής Ένωσης και της Βοσνίας-Ερζεγοβίνης σχετικά με τις δραστηριότητες της ΑΑΕΕ στη Βοσνία-Ερζεγοβίνη.2. Η Δημοκρατία της Εσθονίας είναι υπεύθυνη όσον αφορά τυχόν ενστάσεις συνδεόμενες με την απόσπαση μέλους του προσωπικού της ΑΑΕΕ, είτε προέρχονται από αυτό είτε το αφορούν. Η Δημοκρατία της Εσθονίας είναι υπεύθυνη για ενδεχόμενη άσκηση αγωγής κατά του εν αποσπάσει μέλους του προσωπικού.3. Η ΑΑΕΕ είναι άοπλη αποστολή και ως εκ τούτου δεν υπόκειται σε κανόνες εμπλοκής.4. Οι αποσπώμενοι αστυνομικοί υπάλληλοι φέρουν κατά την εκτέλεση της εργασίας τους τις εθνικές τους αστυνομικές στολές. Σκούφοι και διακριτικά βαθμού χορηγούνται από την ΑΑΕΕ.Άρθρο 4Ηγετική ιεραρχία1. Η συμβολή της Δημοκρατίας της Εσθονίας στην ΑΑΕΕ γίνεται με επιφύλαξη της αυτονομίας λήψεως αποφάσεων της Ένωσης. Το αποσπώμενο προσωπικό της Δημοκρατίας της Εσθονίας επιτελεί τα καθήκοντά του και συμπεριφέρεται σύμφωνα με τα συμφέροντα της ΑΑΕΕ.2. Όλα τα μέλη του προσωπικού της ΑΑΕΕ τελούν υπό την πλήρη εξουσία των εθνικών τους αρχών.3. Οι εθνικές αρχές διαβιβάζουν την επιχειρησιακή διοίκηση (OPCOM) στον αρχηγό της αποστολής/αστυνομικό διοικητή της ΑΑΕΕ, ο οποίος ασκεί τη διοίκηση μέσω ιεραρχικής δομής διοίκησης και ελέγχου.4. Ο αρχηγός αποστολής/αστυνομικός διοικητής ηγείται της ΑΑΕΕ και ασκεί την καθημερινή της διαχείριση.5. Η Δημοκρατία της Εσθονίας έχει τα ίδια δικαιώματα και υποχρεώσεις, όσον αφορά την καθημερινή διαχείριση της επιχείρησης, με τα κράτη μέλη της Ευρωπαϊκής Ένωσης που συμμετέχουν στην επιχείρηση, σύμφωνα με το άρθρο 8 παράγραφος 2 της κοινής δράσης 2002/210/ΚΕΠΠΑ. Αυτό υλοποιείται επί τόπου κατά την ομαλή διεξαγωγή της επιχείρησης και ισχύει και για το αρχηγείο της αστυνομικής αποστολής.6. Ο αρχηγός αποστολής/αστυνομικός διοικητής της ΑΑΕΕ είναι υπεύθυνος για τον έλεγχο της πειθαρχίας του προσωπικού της αποστολής. Τυχόν πειθαρχικά μέτρα επιβάλλονται από την αρμόδια εθνική αρχή.7. Διορίζεται εθνικό σημείο επαφής (NPC) του σώματος της Δημοκρατίας της Εσθονίας προκειμένου να εκπροσωπεί το εθνικό της σώμα στην αποστολή. Τα NPC αναφέρονται στον αρχηγό αποστολής/αστυνομικό διοικητή για τα εθνικά θέματα και είναι υπεύθυνα για την καθημερινή πειθαρχία του σώματος.8. Η απόφαση της Ευρωπαϊκής Ένωσης για τον τερματισμό της επιχείρησης λαμβάνεται κατόπιν διαβούλευσης με τη Δημοκρατία της Εσθονίας, εφόσον η εν λόγω χώρα εξακολουθεί να συμβάλει στην ΑΑΕΕ κατά την ημερομηνία τερματισμού της αποστολής.Άρθρο 5Διαβαθμισμένες πληροφορίεςΗ Δημοκρατία της Εσθονίας λαμβάνει τα απαραίτητα μέτρα προκειμένου να διασφαλίζεται ότι, όταν το αποσπασμένο προσωπικό στην ΑΑΕΕ χειρίζεται διαβαθμισμένες πληροφορίες, το προσωπικό αυτό τηρεί τους κανονισμούς ασφαλείας του Συμβουλίου της Ευρωπαϊκής Ένωσης που περιλαμβάνονται στην απόφαση 2001/264/ΕΚ του Συμβουλίου(3).Άρθρο 6Συνεισφορά στις δαπάνες λειτουργίας1. Η Δημοκρατία της Εσθονίας συνεισφέρει στις δαπάνες λειτουργίας της ΑΑΕΕ με ποσό ανερχόμενο σε 25000 ευρώ ανά έτος. Η Δημοκρατία της Εσθονίας εξετάζει το ενδεχόμενο εθελοντικής επιπρόσθετης συνεισφοράς της στις εν λόγω δαπάνες λειτουργίας, ανάλογα με τα μέσα της και το βαθμό συμμετοχής της.2. Υπογράφεται διακανονισμός μεταξύ του αρχηγού αποστολής/αστυνομικού διοικητή της ΑΑΕΕ και των αρμόδιων διοικητικών υπηρεσιών της Δημοκρατίας


text: της Εσθονίας σχετικά με τη συνεισφορά της Δημοκρατίας της Εσθονίας στις δαπάνες λειτουργίας της ΑΑΕΕ. Ο εν λόγω διακανονισμός περιλαμβάνει διατάξεις σχετικά με τα ακόλουθα:α) το σχετικό ποσό, στο οποίο συμπεριλαμβάνονται ενδεχόμενες επιπρόσθετες εθελοντικές συνεισφορές·β) τις ρυθμίσεις πληρωμών και διαχείρισης του σχετικού ποσού·γ) τις ρυθμίσεις ελέγχου, συμπεριλαμβανομένων ενδεχομένως της εποπτείας και του λογιστικού ελέγχου όσον αφορά το σχετικό ποσό.3. Η Δημοκρατία της Εσθονίας ανακοινώνει με τον δέοντα τύπο στην ΑΑΕΕ και στη Γενική Γραμματεία του Συμβουλίου της Ευρωπαϊκής Ένωσης το συνολικό ποσό της συμβολής της στις δαπάνες λειτουργίας μέχρι τις 15 Νοεμβρίου 2002 και στη συνέχεια μέχρι την 1η Νοεμβρίου εκάστου έτους και υπογράφει τον χρηματοδοτικό διακανονισμό μέχρι τις 15 Δεκεμβρίου εκάστου έτους.4. Οι συνεισφορές της Δημοκρατίας της Εσθονίας στις δαπάνες λειτουργίας της ΑΑΕΕ καταβάλλονται μέχρι τις 31 Μαρτίου εκάστου έτους στον τραπεζικό λογαριασμό που της κοινοποιείται.Άρθρο 7Μη συμμόρφωσηΣε περίπτωση που συμμετέχον μέρος δεν πληροί τις υποχρεώσεις του τις απορρέουσες από τα προηγούμενα άρθρα, το άλλο μέρος έχει το δικαίωμα να καταγγείλει τη συμφωνία με δίμηνη προειδοποίηση.Άρθρο 8Έναρξη ισχύοςΗ παρούσα συμφωνία αρχίζει να ισχύει κατά την υπογραφή της. Παραμένει σε ισχύ εφόσον καταβάλλεται η συνεισφορά της Δημοκρατίας της Εσθονίας στην ΑΑΕΕ.Βρυξέλλες, 18 Δεκεμβρίου 2002, στην αγγλική, σε τέσσερα αντίγραφα.Για την Ευρωπαϊκή ΈνωσηΓια τη Δημοκρατία της Εσθονίας(1) ΕΕ L 70 της 13.3.2002, σ. 1.(2) ΕΕ L 293 της 29.10.2002, σ. 2.(3) ΕΕ L 101 της 11.4.2001, σ. 1.


text:
 4.3.2021
 EL
 Επίσημη Εφημερίδα της Ευρωπαϊκής Ένωσης
 L 75/14
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 181/2018
 της 21ης Σεπτεμβρίου 2018
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ [2021/295]
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής η «συμφωνία για τον ΕΟΧ»), και ιδίως το άρθρο 98,
 Εκτιμώντας τα ακόλουθα:
 (1)
 Η εκτελεστική απόφαση (ΕΕ) 2018/622 της Επιτροπής, της 20ής Απριλίου 2018, σχετικά με τη μη έγκριση του χλωροφαινίου ως υπάρχουσας δραστικής ουσίας για χρήση σε βιοκτόνα του τύπου προϊόντων 3 (1) πρέπει να ενσωματωθεί στη συμφωνία για τον ΕΟΧ.
 (2)
 Επομένως, το παράρτημα II της συμφωνίας για τον ΕΟΧ θα πρέπει να τροποποιηθεί αναλόγως,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Μετά το σημείο 12ρλη [εκτελεστική απόφαση (ΕΕ) 2017/2334 της Επιτροπής] του κεφαλαίου XV του παραρτήματος II της συμφωνίας για τον ΕΟΧ παρεμβάλλεται το ακόλουθο σημείο:
 «12ρλθ.
 32018 D 0622: Εκτελεστική απόφαση (ΕΕ) 2018/622 της Επιτροπής, της 20ής Απριλίου 2018, σχετικά με τη μη έγκριση του χλωροφαινίου ως υπάρχουσας δραστικής ουσίας για χρήση σε βιοκτόνα του τύπου προϊόντων 3 (ΕΕ L 102 της 23.4.2018, σ. 80).»
 Άρθρο 2
 Το κείμενο της εκτελεστικής απόφασης (ΕΕ) 2018/622 στην ισλανδική και τη νορβηγική γλώσσα, το οποίο δημοσιεύεται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικό.
 Άρθρο 3
 Η παρούσα απόφαση αρχίζει να ισχύει στις 22 Σεπτεμβρίου 2018, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (*)
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 21 Σεπτεμβρίου 2018.
 Για τη Μεικτή Επιτροπή του ΕΟΧ
 Η Πρόεδρος
 Oda Helen SLETNES
 (1) ΕΕ L 102 της 23.4.2018, σ. 80.
 (*) Δεν έχουν αναφερθεί συνταγματικές απαιτήσεις.


text:
 Avis juridique important
 |
 21993D0219(02)
 Απόφαση αριθ. 3/92 της επιτροπής συνεργασίας ΕΟΚ-Αγίου Μαρίνου της 22ας Δεκεμβρίου 1992 σχετικά με τις ρυθμίσεις εφαρμογής της αμοιβαίας συνδρομής που προβλέπεται στο άρθρο 13 της συμφωνίας μεταξύ της Κοινότητας και της Δημοκρατίας του Αγίου Μαρίνου
 Επίσημη Εφημερίδα αριθ. L 042 της 19/02/1993 σ. 0029 - 0033
 ΑΠΟΦΑΣΗ ΑΡΙΘ. 3/92 ΤΗΣ ΕΠΙΤΡΟΠΗΣ ΣΥΝΕΡΓΑΣΙΑΣ ΕΟΚ-ΑΓΙΟΥ ΜΑΡΙΝΟΥ της 22ας Δεκεμβρίου 1992 σχετικά με τις ρυθμίσεις εφαρμογής της αμοιβαίας συνδρομής που προβλέπεται στο άρθρο 13 της συμφωνίας μεταξύ της Κοινότητας και της Δημοκρατίας του Αγίου Μαρίνου(93/103/ΕΟΚ)Η ΕΠΙΤΡΟΠΗ ΣΥΝΕΡΓΑΣΙΑΣ, Έχοντας υπόψη την προσωρινή συμφωνία μεταξύ της Ευρωπαϊκής Οικονομικής Κοινότητας και της Δημοκρατίας του Αγίου Μαρίνου, και ιδίως το άρθρο 13, παράγραφος 8, Εκτιμώντας ότι η σωστή λειτουργία της συμφωνίας απαιτεί μια στενή συνεργασία μεταξύ των αρχών των συμβαλλομένων μερών στις οποίες έχει ανατεθεί η εφαρμογή των διατάξεών της, ΑΠΟΦΑΣΙΖΕΙ: ΤΙΤΛΟΣ Ι ΓΕΝΙΚΑ Άρθρο 1 Οι διοικητικές αρχές των συμβαλλομένων μερών οφείλουν να παρέχουν αμοιβαία συνδρομή σύμφωνα με τις διατάξεις της παρούσας απόφασης ΤΙΤΛΟΣ ΙΙ Άρθρο 2 Ορισμοί Για τους σκοπούς της παρούσας απόφασης: α) ως «τελωνειακή νομοθεσία» νοούνται οι διατάξεις που εφαρμόζονται στα εδάφη των συμβαλλόμενων μερών, οι οποίες διέπουν την εισαγωγή, την εξαγωγή, τη διαμετακόμιση εμπορευμάτων και την υπαγωγή αυτών σε οποιοδήποτε τελωνειακό καθεστώς, συμπεριλαμβανομένων των μέτρων απαγόρευσης περιορισμού και ελέγχου που θεσπίζουν τα εν λόγω μέρη 7 β) ως «δασμοί» νοούνται όλοι οι δασμοί, φόροι, τέλη ή άλλες επιβαρύνσεις, που επιβάλλονται και εισπράττονται στα εδάφη των συμβαλλόμενων μερών, κατ' εφαρμογή της τελωνειακής νομοθεσίας, στους οποίους δεν περιλαμβάνονται, όμως, τέλη και επιβαρύνσεις που περιορίζονται σε ποσό το οποίο προσεγγίζει τα έξοδα των προσφερθεισών υπηρεσιών 7 γ) ως «αιτούσα αρχή» νοείται η αρμόδια διοικητική αρχή, η οποία ορίζεται από συμβαλλόμενο μέρος για το συγκεκριμένο σκοπό και η οποία υποβάλλει αίτηση συνδρομής σε τελωνειακά θέματα 7 δ) ως «αρχή στην οποία υποβάλλεται η αίτηση» νοείται η αρμόδια διοικητική αρχή, η οποία ορίζεται από συμβαλλόμενο μέρος για το συγκεκριμένο σκοπό και στην οποία υποβάλλεται η αίτηση συνδρομής σε τελωνειακά ζητήματα 7 ε) ως «παράβαση» νοείται οποιαδήποτε καταπάτηση της τελωνειακής νομοθεσίας, καθώς και κάθε προσπάθεια καταπάτησης αυτής της νομοθεσίας. Άρθρο 3 Πεδίο εφαρμογής 1. Τα συμβαλλόμενα μέρη οφείλουν να παρέχουν αμοιβαία συνδρομή κατά τον τρόπο και υπό τις προϋποθέσεις που θεσπίζει η παρούσα απόφαση, ώστε να εξασφαλίζεται η ορθή εφαρμογή της τελωνειακής νομοθεσίας, ιδίως μέσω της πρόληψης, της ανίχνευσης και της διερεύνησης των παραβάσεων της εν λόγω νομοθεσίας. 2. Η συνδρομή σε τελωνειακά ζητήματα, όπως ορίζεται στην παρούσα απόφαση, αφορά οποιαδήποτε διοικητική αρχή των συμβαλλόμενων μερών που είναι αρμόδια για την εφαρμογή της παρούσας απόφασης. Παρέχεται με την επιφύλαξη των κανόνων που διέπουν την αμοιβαία συνδρομή σε ζητήματα ποινικού δικαίου. Αυτή δεν καλύπτει τις πληροφορίες που λαμβάνονται στο πλαίσιο εξουσίας που ασκείται μετά από αίτηση των δικαστικών αρχών, εκτός αν οι αρχές παρέχουν τη συγκατάθεσή τους. Άρθρο 4 Συνδρομή κατόπιν αιτήσεως 1. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει να παράσχει κάθε σχετική πληροφορία, ώστε να καταστήσει την πρώτη ικανή και εξασφαλίσει την ορθή εφαρμογή


text: της τελωνειακής νομοθεσίας, συμπεριλαμβανομένων πληροφοριών σχετικά με πράξεις που σημειώθηκαν ή που σχεδιάζονται και οι οποίες παραβαίνουν ή είναι δυνατόν να αποτελέσουν παράβαση αυτής της νομοθεσίας. 2. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει να την ενημερώσει, σχετικά με το εάν εμπορεύματα που εξήχθηκαν από το έδαφος ενός από τα συμβαλλόμενα μέρη εισήχθησαν στο έδαφος του άλλου μέρους κατά το δέοντα τρόπο, προσδιορίζοντας, όταν κρίνεται σκόπιμο, το τελωνειακό καθεστώς που εφαρμόσθηκε στα εν λόγω εμπορεύματα. 3. Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει να λάβει τα αναγκαία μέτρα ώστε να εξασφαλίσει την επιτήρηση: α) των φυσικών ή νομικών προσώπων, για τα οποία υπάρχουν βάσιμοι λόγοι να πιστεύεται ότι παραβαίνουν ή παρέβησαν την τελωνειακή νομοθεσία 7 β) των διακινήσεων εμπορευμάτων, για τα οποία πιστεύεται ότι είναι πιθανόν να προκαλέσουν σημαντικές παραβάσεις της τελωνειακής νομοθεσίας 7 γ) των μέσων μεταφοράς, για τα οποία υπάρχουν βάσιμοι λόγοι να πιστεύεται ότι χρησιμοποιήθηκαν, χρησιμοποιούνται ή πρόκειται να χρησιμοποιηθούν για παράβαση της τελωνειακής νομοθεσίας. Άρθρο 5 Αυθόρμητη συνδρομή Τα συμβαλλόμενα μέρη υποχρεούνται να παρέχουν, εντός του πλαισίου των αρμοδιοτήτων τους, αμοιβαία συνδρομή εφόσον θεωρούν ότι αυτή είναι αναγκαία για την ορθή εφαρμογή της τελωνειακής νομοθεσίας, ιδίως όταν λαμβάνουν πληροφορίες που αφορούν: - πράξεις με τις οποίες σημειώθηκε, σημειώνεται ή πρόκειται να σημειωθεί παράβαση τέτοιας νομοθεσίας και οι οποίες δυνατόν να ενδιαφέρουν άλλα συμβαλλόμενα μέρη, - νέα μέσα ή μεθόδους που χρησιμοποιούνται κατά την πραγματοποίηση τέτοιων πράξεων, - εμπορεύματα, που είναι γνωστό ότι αποτελούν αντικείμενο σημαντικής παράβασης της τελωνειακής νομοθεσίας κατά την εισαγωγή, την εξαγωγή, τη διαμετακόμιση ή οποιοδήποτε άλλο τελωνειακό καθεστώς. Άρθρο 6 Παράδοση/γνωστοποίηση Κατόπιν αιτήσεως της αιτούσας αρχής, η αρχή στην οποία υποβάλλεται η αίτηση οφείλει, σύμφωνα με τη δικής της νομοθεσία, να λάβει όλα τα αναγκαία μέτρα, ούτως ώστε: - να παραδίδονται όλα τα έγγραφα και - να γνωστοποιούνται όλες οι αποφάσεις, που εμπίπτουν στο πεδίο εφαρμογής της παρούσας απόφασης σε παραλήπτη που έχει την κανονική του κατοικία ή είναι εγκατεστημένος στο έδαφός της. Σ' αυτή την περίπτωση εφαρμόζεται το άρθρο 7 παράγραφος 3. Άρθρο 7 Μορφή και ουσία των αιτήσεων συνδρομής 1. Οι αιτήσεις που υποβάλλονται βάσει της παρούσας απόφασης πρέπει να υποβάλλονται γραπτώς. Τα έγγραφα που είναι αναγκαία για την εκτέλεση των εν λόγω αιτήσεων πρέπει να συνοδεύουν την αίτηση. Προφορικές αιτήσεις είναι δυνατόν να γίνουν αποδεκτές, εφόσον αυτό απαιτείται λόγω του επείγοντος χαρακτήρα της κατάστασης, αλλά πρέπει αμέσως να επιβεβαιώνονται γραπτώς. 2. Οι αιτήσεις για τις οποίες γίνεται λόγος στην παράγραφο 10 του παρόντος άρθρου πρέπει να περιλαμβάνουν τα ακόλουθα στοιχεία: α) την αιτούσα αρχή, που υποβάλλει την αίτηση 7 β) το αιτούμενο μέτρο 7 γ) το θέμα και το λόγο της αίτησης 7 δ) τους νόμους, κανόνες και άλλα σχετικά νομικά στοιχεία 7 ε) στοιχεία, όσον το δυνατόν ακριβή και κατανοητά, σχετικά με τα φυσικά ή νομικά πρόσωπα που αποτελούν το στόχο των ερευνών 7 στ) περίληψη των σχετικών πραγματικών γεγονότων, εκτός από τις περιπτώσεις που αναφέρει το άρθρο 6. 3. Οι αιτήσεις πρέπει να υποβάλλονται σε μία


text: από τις επίσημες γλώσσες της αρχής στην οποία υποβάλλονται ή σε γλώσσα αποδεκτή από αυτή την αρχή. 4. Εάν κάποια αίτηση δεν πληροί τις τυπικές απαιτήσεις, δυνατόν να ζητηθεί η διόρθωση ή η συμπλήρωσή της, ενδεχομένως, επίσης, να διαταχθεί η λήψη προληπτικών μέτρων. Άρθρο 8 Εκτέλεση αιτήσεων 1. Για να ικανοποιήσει αίτηση συνδρομής η αρχή στην οποία υποβάλλεται η αίτηση ή, σε περίπτωση που η τελευταία αδυνατεί να ενεργήσει αφεαυτής, η διοικητική υπηρεσία στην οποία διαβιβάστηκε η αίτηση από την εν λόγω αρχή, οφείλει να ενεργήσει, στο πλαίσιο των αρμοδιοτήτων της και των διαθέσιμων πόρων, ως εάν ενεργούσε για ίδιο λογαριασμό ή, κατόπιν αιτήσεως άλλων αρχών του αυτού συμβαλλόμενου μέρους, με τη διοχέτευση των στοιχείων που ήδη διαθέτει, με τη διεξαγωγή κατάλληλων ερευνών ή με τη ρύθμιση της διεξαγωγής τους. 2. Οι αιτήσεις συνδρομής θα ικανοποιούνται σύμφωνα με τους νόμους, του κανόνες, τους κανονισμούς και τα άλλα νομικά στοιχεία του συμβαλλόμενου μέρους στο οποίο υποβάλλεται η αίτηση. 3. Κατάλληλα εξουσιοδοτημένοι υπάλληλοι συμβαλλόμενου μέρους είναι δυνατόν, με τη σύμφωνη γνώμη του άλλου ενδιαφερόμενου συμβαλλόμενου μέρους και υπό τις προϋποθέσεις που καθορίζει το τελευταίο να λάβουν από τα γραφεία της αρχής στην οποία υποβάλλεται η αίτηση ή από άλλη αρχή την ευθύνη της οποίας έχει η αρχή στην οποία υποβάλλεται η αίτηση, στοιχεία σχετικά με την παράβαση της τελωνειακής νομοθεσίας, τα οποία η αιτούσα αρχή χρειάζεται για τους σκοπούς της παρούσας απόφασης. 4. Υπάλληλοι συμβαλλόμενου μέρους είναι δυνατόν, με τη σύμφωνη γνώμη του άλλου συμβαλλόμενου μέρους, να παρίστανται κατά τις έρευνες που διεξάγονται στο έδαφος του τελευταίου. Άρθρο 9 Μορφή υπό την οποία πρέπει να ανακοινώνονται τα στοιχεία 1. Η αρχή στην οποία υποβάλλεται η αίτηση οφείλει να ανακοινώνει τα αποτελέσματα των ερευνών στην αιτούσα αρχή, υπό τη μορφή εγγράφων, κυρωμένων αντιγράφων των εγγράφων, εκθέσεων και παρόμοιων εγγράφων. 2. Τα έγγραφα που προβλέπει η παράγραφος 1 είναι δυνατόν να αντικατασταθούν από μηχανογραφημένα στοιχεία, που παράγονται υπό οποιαδήποτε μορφή για τον ίδιο σκοπό. Άρθρο 10 Εξαιρέσεις από την υποχρέωση παροχής συνδρομής 1. Τα συμβαλλόμενα μέρη έχουν τη δυνατότητα να αρνηθούν την παροχή συνδρομής, όπως αυτή προβλέπεται στην παρούσα απόφαση, στις περιπτώσεις κατά τις οποίες κάτι τέτοιο: α) θα ήταν ενδεχόμενο να παραβλάψει την κυριαρχία, τη δημόσια τάξη, την ασφάλεια ή άλλα σημαντικά συμφέροντα ή β) θα αφορούσε συναλλαγματικές ή φορολογικές ρυθμίσεις άλλες από εκείνες που σχετίζονται με τους δασμούς ή γ) θα παραβίαζε βιομηχανικό, εμπορικό ή επαγγελματικό απόρρητο. 2. Στις περιπτώσεις κατά τις οποίες η αιτούσα αρχή ζητεί συνδρομή, την οποία η ίδια δεν θα ήταν σε θέση να παράσχει, εάν της ζητείτο κάτι τέτοιο, οφείλει στην αίτησή της να επιστήσει την προσοχή επί του γεγονότος αυτού. Σε αυτή την περίπτωση, εναπόκειται στην αρχή στην οποία υποβάλλεται η αίτηση να αποφασίσει για τον τρόπο με τον οποίο θα ανταποκριθεί στη συγκεκριμένη αίτηση. 3. Εάν υπάρχει άρνηση παροχής συνδρομής, η σχετική απόφαση και τα αίτια αυτής πρέπει να γνωστοποιούνται χωρίς καθυστέρηση στην αιτούσα αρχή. Άρθρο 11 Υποχρέωση τήρησης του απορρήτου 1. Κάθε πληροφορία που ανακοινώνεται υπό οποιαδήποτε μορφή, σύμφωνα με την παρούσα απόφαση, είναι


text: εμπιστευτική. Καλύπτεται από την υποχρέωση τήρησης του υπηρεσιακού απορρήτου και χαίρει της πρόσθετης προστασίας που προσφέρουν οι σχετικοί νόμοι που εφαρμόζονται στο συμβαλλόμενο μέρος που την έλαβε και οι αντίστοιχες διατάξεις που εφαρμόζονται από τις κοινοτικές αρχές. 2. Όταν υπάρχουν βάσιμες υπόνοιες ότι η μετάδοση των στοιχείων ή η χρησιμοποίηση αυτών είναι αντίθετη προς τις βασικές νομικές αρχές ενός από τα μέρη, και, ιδίως, αν το ενδιαφερόμενο πρόσωπο ενδέχεται να υποστεί αδίκως τις σχετικές συνέπειες, δεν παρέχονται ονομαστικά στοιχεία. Μετά από σχετική αίτηση, το μέρος που λαμβάνει την πληροφορία ενημερώνει το μέρος που την παρέχει για τον τρόπο που χρησιμοποιείται η παρεχόμενη πληροφορία και για τα αποτελέσματα που επιτυγχάνονται. 3. Ονομαστικά στοιχεία παρέχονται μόνο στις διοικητικές αρχές και, στην περίπτωση που απαιτείται η άσκηση δίωξης, στις αρχές δίωξης και τις δικαστικές αρχές. Άλλα πρόσωπα ή αρχές είναι δυνατό να λάβουν τέτοιες πληροφορίες μόνο με προηγούμενη συγκατάθεση της αρχής που τις παρέχει. 4. Το μέρος που παρέχει την πληροφορία υποχρεούται να ελέγχει την ακρίβεια αυτής. Όταν αποκαλύτεται ότι η παρεσχεθείσα πληροφορία ήταν ανακριβής ή ότι πρέπει να αγνοηθεί το μέρος του τη λαμβάνει πρέπει να ειδοποιείται το ταχύτερο δυνατό. Αυτό υποχρεούται να επιφέρει τη σχετική διόρθωση ή διαγραφή. 5. Με την επιφύλαξη των περιπτώσεων προστασίας του δημοσίου συμφέροντος, το ενδιαφερόμενο πρόσωπο μπορεί να λαμβάνει, μετά από σχετική αίτηση, πληροφορίες για τη συγκέντρωση στοιχείων και για το σκοπό της εν λόγω συγκέντρωσης. Άρθρο 12 Χρήση των στοιχείων 1. Τα στοιχεία που λαμβάνονται πρέπει να χρησιμοποιούνται αποκλειστικά για τους σκοπούς της παρούσας απόφασης 7 είναι δυνατόν να χρησιμοποιηθούν σε κάθε συμβαλλόμενο μέρος για άλλους σκοπούς μόνον εφόσον ληφθεί προηγουμένως η γραπτή συγκατάθεση της διοικητικής αρχής, η οποία τα παρέσχε, και αποτελούν αντικείμενο όλων των περιορισμών που θέτει η εν λόγω αρχή. Οι ανωτέρω διατάξεις δεν εφαρμόζονται σε στοιχεία σχετικά με αδικήματα που αφορούν ναρκωτικές και ψυχότροπες ουσίες. Τέτοια στοιχεία είναι δυνατόν να ανακοινώνονται σε άλλες αρχές άμεσα συνδεόμενες με την καταπολέμηση της παράνομης διακίνησης ναρκωτικών, εντός των ορίων του άρθρου 3. 2. Η παράγραφος 1 δεν παρακωλύει τη χρησιμοποίηση στοιχείων σε οποιαδήποτε δικαστική ή διοικητική διαδικασία που κινείται επακολούθως, λόγω παράβασης της τελωνειακής νομοθεσίας. 3. Τα συμβαλλόμενα μέρη έχουν την ευχέρεια, στα αρχεία αποδεικτικών στοιχείων που τηρούν, στις εκθέσεις και τις μαρτυρίες και σε διαδικασίες και καταγγελίες ενώπιον των δικαστηρίων, να χρησιμοποιούν ως αποδεικτικά στοιχεία πληροφορίες που έχουν λάβει και έγγραφα που συμβουλεύθηκαν, σύμφωνα με τις διατάξεις του παρόντος πρωτοκόλλου. Άρθρο 13 Εμπειρογνώμονες και μάρτυρες Υπάλληλος της αρχής στην οποία υποβάλλεται η αίτηση είναι δυνατόν να εξουσιοδοτηθεί να παραστεί, εντός των ορίων της παραχωρηθείσας άδειας, υπό την ιδιότητα του εμπειρογνώμονα ή του μάρτυρα, σε δικαστικές ή διοικητικές διαδικασίες που αφορούν ζητήματα που καλύπτει το παρόν πρωτόκολλο υπό τη δικαιοδοσία άλλου συμβαλλόμενου μέρους, και να προσκομίσει αντικείμενα, έγγραφα ή κυρωμένα αντίγραφα αυτών τα οποία πρέπει να αναφέρει επακριβώς για ποιο ζήτημα και υπό ποίαν ιδιότητα ή αρμοδιότητα θα εξεταστεί ο υπάλληλος. Άρθρο 14 Δαπάνες της συνδρομής Τα συμβαλλόμενα μέρη παραιτούνται αμοιβαία από κάθε διεκδίκηση επιστροφής δαπανών, τις οποίες επισύρει η εφαρμογή της παρούσας απόφασης,


text: εκτός, όπου κρίνεται σκόπιμο, από δαπάνες για εμπειρογνώμονες και μάρτυρες καθώς και για διερμηνείς και μεταφραστές, οι οποίοι δεν εξαρτώνται από δημόσιες υπηρεσίες. Άρθρο 15 Εφαρμογή 1. Η διαχείριση της παρούσας απόφασης ανατίθεται στις εθνικές διοικητικές αρχές της Δημοκρατίας του Αγίου Μαρίνου, αφενός, και στις αρμόδιες υπηρεσίες της Επιτροπής, αφετέρου. Οι προαναφερθείσες αρχές αποφασίζουν σχετικά με όλα τα πρακτικά μέτρα και τις ρυθμίσεις που είναι αναγκαίες για την εφαρμογή λαμβάνοντας υπόψη τους κανόνες για την προστασία δεδομένων. Έχουν τη δυνατότητα να προβαίνουν σε συστάσεις προς τα αρμόδια σώματα με τροποποιήσεις να θεωρούν ότι πρέπει να επέλθουν. 2. Τα συμβαλλόμενα μέρη έρχονται σε αμοιβαίες διαβουλεύσεις και, ακολούθως, τηρούνται ενήμερα σχετικά με τους λεπτομερείς κανόνες εφαρμογής που υιοθετούν, σύμφωνα με τις διατάξεις του παρόντος άρθρου. Άρθρο 16 Συμπληρωματικά 1. Η παρούσα απόφαση οφείλει να συμπληρώνει και όχι να παρακωλύει την εφαρμογή κάθε συμφωνίας αμοιβαίας συνδρομής που έχει συναφθεί ή δυνατόν να συναφθεί μεταξύ ενός ή περισσοτέρων κρατών μελών της Ευρωπαϊκής Κοινότητας και της Δημοκρατίας του Αγίου Μαρίνου. Δεν πρέπει, επίσης, να αποκλείει περισσότερο εκτεταμένη αμοιβαία συνδρομή που παρέχεται με βάση παρόμοιες συμφωνίες. 2. Με την επιφύλαξη του άρθρου 12 οι ανωτέρω συμφωνίες δεν θίγουν κοινοτικές διατάξεις που διέπουν τη γνωστοποίηση μεταξύ των αρμοδίων υπηρεσιών της Επιτροπής και των τελωνειακών αρχών των κρατών μελών οποιουδήποτε στοιχείου σχετικά με τελωνειακά θέματα κοινοτικού ενδιαφερόντος. Άρθρο 17 Η παρούσα απόφαση αρχίζει να ισχύει την 1η Ιανουαρίου 1993. Βρυξέλλες, 22 Δεκεμβρίου 1992. Για την επιτροπή συνεργασίας Ο Πρόεδρος Pietro GIACOMINI Κοινή Δήλωση Άρθρο 6 της απόφασης αριθ. 3/92 Τα μέλη τονίζουν ότι η αναφορά που γίνεται από το εν λόγω άρθρο στη νομοθεσία τους μπορεί, ενδεχομένως, να συμπεριλαμβάνει οποιαδήποτε διεθνή υποχρέωση που τυχόν έχουν συνάψει, όπως η σύμβαση σχετικά με την επίδοση και την κοινοποίηση στην αλλοδαπή των δικαστικών και εξωδίκων εγγράφων σε αστικές ή εμπορικές υποθέσεις, που υπεγράφη στη Χάγη στις 15 Νοεμβρίου 1965.


text:
 Avis juridique important
 |
 21994D1217(04)
 Απόφαση της Μεικτής Επιτροπής του ΕΟΧ αριθ. 16/94 της 28ης Οκτωβρίου 1994 για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ
 Επίσημη Εφημερίδα αριθ. L 325 της 17/12/1994 σ. 0067 - 0068 Φινλανδική ειδική έκδοση: Κεφάλαιο 2 τόμος 14 σ. 0070 Σουηδική ειδική έκδοση: Κεφάλαιο 2 τόμος 14 σ. 0070
 ΑΠΟΦΑΣΗ ΤΗΣ ΜΕΙΚΤΗΣ ΕΠΙΤΡΟΠΗΣ ΤΟΥ ΕΟΧ αριθ. 16/94 της 28ης Οκτωβρίου 1994 για τροποποίηση του παραρτήματος ΙΙ (τεχνικοί κανόνες, πρότυπα, δοκιμές και πιστοποίηση) της συμφωνίας ΕΟΧ Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ, Έχοντας υπόψη τη συμφωνία για τον Ευρωπαϊκό Οικονομικό Χώρο, όπως προσαρμόσθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής καλούμενη «συμφωνία», και ιδίως το άρθρο 98, Εκτιμώντας: ότι το παράρτημα ΙΙ της συμφωνίας τροποποιήθηκε με την απόφαση της μεικτής επιτροπής του ΕΟΧ αριθ. 7/94 της 21ης Μαρτίου 1994 για την τροποποίηση του πρωτοκόλλου 47 και ορισμένων παραρτημάτων της συμφωνίας ΕΟΧ (1) 7 ότι η οδηγία 94/11/ΕΚ του Ευρωπαϊκού Κοινοβουλίου και του Συμβουλίου της 23ης Μαρτίου 1994 για την προσέγγιση των νομοθετικών, κανονιστικών και διοικητικών διατάξεων των κρατών μελών των σχετικών με την επισήμανση των υλικών που χρησιμοποιούνται στα κύρια μέρη των υποδημάτων που προορίζονται να πωληθούν στον καταναλωτή (2) πρέπει να ενσωματωθεί στη συμφωνία, ΑΠΟΦΑΣΙΖΕΙ: Άρθρο 1 Μετά το σημείο 3.Δ [απόφαση 93/465/ΕΟΚ του Συμβουλίου] του κεφαλαίου XΙΧ του παραρτήματος ΙΙ της συμφωνίας προστίθεται το ακόλουθο σημείο: « 3.E. 394 L 0011: Οδηγία 94/11/ΕΚ του Ευρωπαϊκού Κοινοβουλίου και του Συμβουλίου της 23ης Μαρτίου 1994 για την προσέγγιση των νομοθετικών, κανονιστικών και διοικητικών διατάξεων των κρατών μελών των σχετικών με την επισήμανση των υλικών που χρησιμοποιούνται στα κύρια μέρη των υποδημάτων που προορίζονται να πωληθούν στον καταναλωτή (ΕΕ αριθ. L 100 της 19. 4. 1994, σ. 37). Για τους σκοπούς της παρούσας συμφωνίας, οι διατάξεις της οδηγίας προσαρμόζονται ως εξής: α) στο παράρτημα Ι σημείο 1 στοιχείο α), προστίθενται τα ακόλουθα στον κατάλογο των γραπτών ενδείξεων σχετικά με το "Επάνω μέρος": "FI Pδδllinen IS Efri hluti N Overdel S Ovandel" 7 β) στο παράρτημα Ι σημείο 1 στοιχείο β), προστίθενται τα ακόλουθα στον κατάλογο των γραπτών ενδείξεων σχετικά με τις "Φόδρες": "FI Vuori ja sisδpohja IS Fσ sur og bindsσli N Fτr og bindsεle S Foder och bindsula" 7 γ) στο παράρτημα Ι σημείο 1 στοιχείο γ), προστίθενται τα ακόλουθα στον κατάλογο των γραπτών ενδείξεων σχετικά με τη "Σόλα": "FI Ulkopohja IS Slitsσli N Yttersεle S Slitsula" 7 δ) στο παράρτημα Ι σημείο 2 στοιχείο α), i), προστίθενται τα ακόλουθα στον κατάλογο των γραπτών ενδείξεων σχετικά με το "Δέρμα": "FI Nahka IS Le sur N Lζr S Lδder" 7 ε) στο παράρτημα Ι σημείο 2 στοιχείο α), ii), προστίθενται τα ακόλουθα στον κατάλογο των γραπτών ενδείξεων σχετικά με το "Επενδεδυμένο δέρμα": "FI Pinnoitettu nahka IS Hϊ sa s le sur N Belagt lζr S Φverdraget lδder" 7 στ) στο παράρτημα Ι σημείο 2 στοιχείο β), προστίθενται τα ακόλουθα στον κατάλογο των γραπτών ενδείξεων σχετικά με τα "Φυσικά και συνθετικά υφάσματα, υφασμένα ή μη": "FI Tekstiilit


text: IS Textνflefni N Tekstilmaterialer S Textilmaterial" 7 ζ) στο παράρτημα Ι σημείο 2 στοιχείο γ), προστίθενται τα ακόλουθα στον κατάλογο των γραπτών ενδείξεων σχετικά με τα "Άλλα υλικά": "FI Muut materiaalit IS Φll φnnur efni N Andre materialer S Φvriga material". » Άρθρο 2 Τα κείμενα της οδηγίας 94/11/ΕΚ του Ευρωπαϊκού Κοινοβουλίου και του Συμβουλίου στην ισλανδική, νορβηγική, σουηδική και φινλανδική γλώσσα, τα οποία περιλαμβάνονται στο παράρτημα των κειμένων της παρούσας απόφασης στις αντίστοιχες γλώσσες, είναι αυθεντικά. Άρθρο 3 Η παρούσα απόφαση αρχίζει να ισχύει την 1η Μαρτίου 1995, με την προϋπόθεση ότι έχουν πραγματοποιηθεί όλες οι κοινοποιήσεις προς τη μεικτή επιτροπή του ΕΟΧ δυνάμει του άρθρου 103 παράγραφος 1 της συμφωνίας. Άρθρο 4 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας των Ευρωπαϊκών Κοινοτήτων. Βρυξέλλες, 28 Οκτωβρίου 1994. Για τη μεικτή επιτροπή του ΕΟΧ Ο πρόεδρος H. HAFSTEIN


text:
 10.3.2005
 EL
 Επίσημη Εφημερίδα της Ευρωπαϊκής Ένωσης
 L 64/80
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟX
 αριθ. 137/2004
 της 24ης Σεπτεμβρίου 2004
 για την τροποποίηση του πρωτοκόλλου 31 της συμφωνίας για τον ΕΟΧ, σχετικά με τη συνεργασία σε ειδικούς τομείς εκτός του πλαισίου των τεσσάρων ελευθεριών
 Η ΜΕΙΚΤΗ ΕΠΙΤΡΟΠΗ TOY ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε από το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως τα άρθρα 86 και 98,
 Εκτιμώντας τα ακόλουθα:
 (1)
 Το πρωτόκολλο 31 της συμφωνίας τροποποιήθηκε από την απόφαση αριθ. 90/2004 της Μεικτής Επιτροπής του ΕΟΧ, της 8ης Ιουνίου 2004 (1).
 (2)
 Η απόφαση αριθ. 1230/2003/ΕΚ του Ευρωπαϊκού Κοινοβουλίου και του Συμβουλίου, της 26ης Ιουνίου 2003, για θέσπιση πολυετούς προγράμματος δράσης στο πεδίο της ενέργειας: «Ευφυής ενέργεια - Ευρώπη» (2003-2006) (2) ενσωματώθηκε στη συμφωνία με την απόφαση αριθ. 164/2003 της Μεικτής Επιτροπής του ΕΟΧ, της 7ης Νοεμβρίου 2003 (3).
 (3)
 Κρίνεται σκόπιμο να επεκταθεί η συνεργασία των συμβαλλόμενων μερών της συμφωνίας για να συμπεριληφθεί ο ειδικός τομέας «COOPENER» του προγράμματος και οι συναφείς δράσεις.
 (4)
 Επομένως, το πρωτόκολλο 31 της συμφωνίας πρέπει να τροποποιηθεί ώστε να καταστεί δυνατή η εν λόγω επέκταση της συνεργασίας από την 1η Ιανουαρίου 2005,
 ΑΠΟΦΑΣΙΖΕΙ:
 Άρθρο 1
 Στην παράγραφο 2ε του άρθρου 14 του πρωτοκόλλου 31 της συμφωνίας, προστίθεται η ακόλουθη περίπτωση:
 —
 «Από την 1η Ιανουαρίου 2005, τα κράτη της ΕΖΕΣ συμμετέχουν στον ειδικό τομέα “COOPENER” και στις συναφείς δράσεις του κοινοτικού προγράμματος που αναφέρεται στην παράγραφο 5 στοιχείο ζ).»
 Άρθρο 2
 Η παρούσα απόφαση τίθεται σε ισχύ στις 25 Σεπτεμβρίου 2004, υπό την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπει το άρθρο 103 παράγραφος 1 της συμφωνίας (4).
 Εφαρμόζεται από την 1η Ιανουαρίου 2005.
 Άρθρο 3
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 24 Σεπτεμβρίου 2004.
 Για τη Μεικτή Επιτροπή του ΕΟΧ
 Ο Πρόεδρος
 Kjartan JÓHANNSSON
 (1) ΕΕ L 349 της 25.11.2004, σ. 52.
 (2) ΕΕ L 176 της 15.7.2003, σ. 29.
 (3) ΕΕ L 41 της 12.2.2004, σ. 67.
 (4) Αναφέρονται συνταγματικές απαιτήσεις.


text:
 30.6.2011
 EL
 Επίσημη Εφημερίδα της Ευρωπαϊκής Ένωσης
 L 171/9
 ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
 αριθ. 12/2011
 της 1ης Απριλίου 2011
 για την τροποποίηση του παραρτήματος II (Τεχνικοί κανόνες, πρότυπα, δοκιμές και πιστοποίηση) της συμφωνίας για τον ΕΟΧ
 Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
 Έχοντας υπόψη τη συμφωνία για τον Ευρωπαϊκό Οικονομικό Χώρο, όπως τροποποιήθηκε με το πρωτόκολλο προσαρμογής της συμφωνίας για τον Ευρωπαϊκό Οικονομικό Χώρο, εφεξής «η συμφωνία», και ιδίως το άρθρο 98,
 Εκτιμώντας τα ακόλουθα:
 (1)
 Το παράρτημα II της συμφωνίας τροποποιήθηκε με την απόφαση αριθ. 82/2010 της Μεικτής Επιτροπής του ΕΟΧ, της 2ας Ιουλίου 2010 (1).
 (2)
 Η 2009/122/ΕΚ της Επιτροπής, της 14ης Σεπτεμβρίου 2009, για τροποποίηση, με σκοπό την προσαρμογή του στην τεχνική πρόοδο, του παραρτήματος II της οδηγίας 96/73/ΕΚ του Ευρωπαϊκού Κοινοβουλίου και του Συμβουλίου περί ορισμένων μεθόδων ποσοτικής αναλύσεως διμερών μειγμάτων υφανσίμων ινών (2) πρέπει να ενσωματωθεί στη συμφωνία.
 (3)
 Οι οδηγίες του Συμβουλίου 71/307/ΕΟΚ (3), 72/276/ΕΟΚ (4) και 75/36/ΕΟΚ (5) έχουν καταργηθεί στην ΕΕ και πρέπει επομένως να διαγραφούν από τη συμφωνία.
 (4)
 Οι συστάσεις της Επιτροπής 87/142/ΕΟΚ (6) και 87/185/ΕΟΚ (7) αναφέρονται σε παρωχημένες πράξεις και πρέπει επομένως να διαγραφούν από τη συμφωνία,
 ΑΠΟΦΑΣΙΖΕΙ:
 Άρθρο 1
 Το κεφάλαιο XI του παραρτήματος II της συμφωνίας τροποποιείται ως εξής:
 1)
 Το κείμενο των σημείων 1 (οδηγία 71/307/ΕΟΚ του Συμβουλίου), 2 (οδηγία 72/276/ΕΟΚ του Συμβουλίου), 4 (οδηγία 75/36/ΕΟΚ του Συμβουλίου), 5 (σύσταση 87/142/ΕΟΚ της Επιτροπής) και 6 (σύσταση 87/185/ΕΟΚ της Επιτροπής) διαγράφονται.
 2)
 Στο σημείο 4α (οδηγία 96/73/ΕΚ του Ευρωπαϊκού Κοινοβουλίου και του Συμβουλίου) προστίθεται η ακόλουθη περίπτωση:
 «—
 32009 L 0122: Οδηγία 2009/122/ΕΚ της Επιτροπής της 14ης Σεπτεμβρίου 2009 (ΕΕ L 242 της 15.9.2009, σ. 14).».
 Άρθρο 2
 Τα κείμενα της οδηγίας 2009/122/ΕΚ στην ισλανδική και τη νορβηγική γλώσσα, τα οποία δημοσιεύονται στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης, είναι αυθεντικά.
 Άρθρο 3
 Η παρούσα απόφαση αρχίζει να ισχύει την 1η Μαΐου 2011, με την προϋπόθεση ότι έχουν πραγματοποιηθεί προς τη Μεικτή Επιτροπή του ΕΟΧ όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας (8).
 Άρθρο 4
 Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
 Βρυξέλλες, 1 Απριλίου 2011.
 Για τη Μεικτή Επιτροπή του ΕΟΧ
 Ο εκτελών καθήκοντα Προέδρου
 Gianluca GRIPPA
 (1) ΕΕ L 277 της 21.10.2010, σ. 36.
 (2) ΕΕ L 242 της 15.9.2009, σ. 14.
 (3) ΕΕ L 185 της 16.8.1971, σ. 16.
 (4) ΕΕ L 173 της 31.7.1972, σ. 1.
 (5) ΕΕ L 14 της 20.1.1975, σ. 15.
 (6) ΕΕ L 57 της 27.2.1987, σ. 52.
 (7) ΕΕ L 75 της 17.3.1987, σ. 28.
 (8) Δεν έχουν αναφερθεί συνταγματικές απαιτήσεις.


text:
 Avis juridique important
 |
 31996Y1108(01)
 Υπόμνημα της Συμβουλευτικής Επιτροπής της Ευρωπαϊκής Κοινότητας Άνθρακα και Χάλυβα για τις κοινωνικές πτυχές της λήξης ισχύος της συνθήκης ΕΚΑΧ το 2002
 Επίσημη Εφημερίδα αριθ. C 334 της 08/11/1996 σ. 0003 - 0005
 ΥΠΟΜΝΗΜΑ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ για τις κοινωνικές πτυχές της λήξης ισχύος της συνθήκης ΕΚΑΧ το 2002 (96/C 334/03) (Εγκρίθηκε ομόφωνα κατά την 331η σύνοδο της 10ης Οκτωβρίου 1996) Η ΣΥΜΒΟΥΛΕΥΤΙΚΗ ΕΠΙΤΡΟΠΗ ΤΗΣ ΕΥΡΩΠΑΪΚΗΣ ΚΟΙΝΟΤΗΤΑΣ ΑΝΘΡΑΚΑ ΚΑΙ ΧΑΛΥΒΑ, - υπενθυμίζει τις προηγούμενες γνωμοδοτήσεις της σχετικά με τη λήξη ισχύος της συνθήκης ΕΚΑΧ, ειδικότερα δε το υπόμνημά της για τα θέματα που σχετίζονται με τη λήξη ισχύος της συνθήκης ΕΚΑΧ το 2002, το οποίο εγκρίθηκε στις 28 Ιουνίου 1995 (1), - εξακολουθεί να υποστηρίζει ανεπιφύλακτα τις απόψεις που διατυπώθηκαν στο παραπάνω υπόμνημα, θα επιθυμούσε όμως να διευκρινίσει ορισμένα ζητήματα που αφορούν τις κοινωνικές πτυχές (σημείο 2.7 του παραπάνω υπομνήματος), - διαπιστώνει με ικανοποίηση ότι οι θέσεις που περιέχονται στο εν λόγω υπόμνημα ελήφθησαν προσεκτικά υπόψη από τα αρμόδια ευρωπαϊκά θεσμικά όργανα, - έλαβε υπόψη τα σχετικά έγγραφα που δημοσιεύθηκαν έκτοτε, ιδίως δε: - την ετήσια έκθεση του Ευρωπαϊκού Ελεγκτικού Συνεδρίου σχετικά με την ΕΚΑΧ για το δημοσιονομικό έτος 1994 (2), - την έκθεση του Ευρωπαϊκού Κοινοβουλίου σχετικά με την ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο η οποία αφορούσε την τόνωση της διαδικασίας αναδιάρθρωσης της χαλυβουργίας στην Κοινότητα (έκθεση Caudron) (3). Στο υπόμνημά της, της 28ης Ιουνίου 1995, η Συμβουλευτική Επιτροπή ασχολήθηκε αναλυτικά με σειρά θεσμικών διατάξεων της συνθήκης και διατύπωσε συγκεκριμένες συστάσεις σε σχέση με τη λήξη ισχύος της συνθήκης. Διατύπωσε επίσης την ακόλουθη πρόταση: «τα υπόλοιπα των αποθεματικών που θα αποδεσμευθούν έως το 2002 και που δεν θα χρησιμοποιηθούν για τη χρηματοδότηση του επιχειρησιακού προϋπολογισμού [. . .], καθώς και τα αποθεματικά που θα αποδεσμευθούν αργότερα λόγω της σταδιακής μείωσης και, εν συνεχεία, της αναστολής των χρηματοοικονομικών δρστηριοτήτων που τα δικαιολογούν, να διατεθούν υπέρ ενός μηχανισμού χρηματοδότησης (π.χ. ενός ιδρύματος) υπό μορφή που θα καθοριστεί αργότερα. Η Ευρωπαϊκή Επιτροπή θα συμμετέχει δεόντως στη διαχείριση του μηχανισμού αυτού και στη χρήση των εν λόγω κεφαλαίων» (σημείο 2.9.5 του υπομνήματος). Η συμβουλευτική Επιτροπή με το εν λόγω ψήφισμά της αναφερόταν πρωτίστως στη συνέχιση της δοκιμασμένης τεχνικής και κοινωνικής έρευνας, η οποία δεν θίγεται επαρκώς στη συνθήκη ΕΟΚ. Σε ό,τι αφορά τις κοινωνικές πτυχές της συνθήκης, απαιτείται να διασαφηνιστούν ορισμένα συγκεκριμένα σημεία, η ανάπτυξη των οποίων κινείται πέραν των γενικού χαρακτήρα σκέψεων που διατυπώθηκαν μέχρι σήμερα χωρίς όμως να εντάσσεται σε κάποιο διαφορετικό πλαίσιο. Ι. Κοινωνικά μέτρα στο πλαίσιο του άρθρου 56 της συνθήκης ΕΚΑΧ Ιδιαίτερη πρακτική σημασία εξακολουθούν να έχουν τα κατά το άρθρο 56 παράγραφος 2 μέτρα. Προβλέπονται εν προκειμένω κοινωνικά μέτρα σε περίπτωση ουσιωδών μεταβολών των όρων διαθέσεως στις βιομηχανίες άνθρακα ή χάλυβα οι οποίες δεν συνδέονται άμεσα με τη δημιουργία της κοινής αγοράς και οι οποίες υποχρεώνουν τις επιχειρήσεις να αναστείλουν, να περιορίσουν ή να μεταβάλουν τις δραστηριότητές τους κατά τρόπο οριστικό. Για τα ακόλουθα μέτρα είναι δυνατόν να χορηγηθεί μη


text: επιστρεπτέα ενίσχυση: α) καταβολή αποζημιώσεων μέχρι την επαναπρόσληψη ή την πρόωρη συνταξιοδότηση των εργαζομένων 7 β) εξασφάλιση της πληρωμής των εργαζομένων σε περίπτωση προσωρινής θέσεως σε αργία λόγω αλλαγής των δραστηριοτήτων 7 γ) συμμετοχή στις δαπάνες επανεγκαταστάσεως των εργαζομένων 7 δ) επαγγελματική επανεκπαίδευση των εργαζομένων που αλλάζουν απασχόληση. Η Επιτροπή εξαρτά τη χορήγηση παρόμοιων μη επιστρεπτέων ενισχύσεων από την καταβολή ειδικής συνεισφοράς, τουλάχιστον ίσης προς το ποσό της εν λόγω ενισχύσεως, εκ μέρους του ενδιαφερόμενου κράτους κράτους μέλους. ΙΙ. Εμβέλεια και αποτελεσματικότητα των ενισχύσεων επαναπροσαρμογής Η Συμβουλευτική Επιτροπή υπογραμμίζει ότι στο έγγραφο εργασίας της Ευρωπαϊκής Επιτροπής για το μέλλον της συνθήκης ΕΚΑΧ [SEC(91) 407 τελικό της 15ης Μαρτίου 1991], το οποίο αποτελεί προπαρασκευαστικό έγγραφο ενόψει απόφασης για το μέλλον της ΕΚΑΧ, συγκρίνονται τα κοινωνικά αυτά μέτρα στο πλαίσιο της συνθήκης ΕΚΑΧ με τα κοινωνικά μέτρα στο πλαίσιο της συνθήκης ΕΟΚ. Εν προκειμένω προκύπτει ότι: - η ΕΚΑΧ έχει αποκομίσει πολύτιμες τομεακές εμπειρίες και ότι η αποτελεσματικότητα των εν λόγω μέτρων έχει αποδειχθεί επανειλημμένα, - η κοινή ευθύνη των επιχειρήσεων και των κρατών μελών όσον αφορά τη χρηματοδότηση των εν λόγω μέτρων αποτελεί ένδειξη αλληλεγγύης μεταξύ δημόσιου και ιδιωτικού τομέα. Η Συμβουλευτική Επιτροπή επισημαίνει ότι οι ενισχύσεις επαναπροσαρμογής του άρθρου 56 αποτελούν τομεακό εργαλείο το οποίο είναι αδιάσπαστα συνδεδεμένο με τη βιομηχανική πολιτική της ΕΚΑΧ. Η κεντρική ιδέα που διέπει τα μέτρα αυτά είναι ότι τα απαραίτητα μέτρα αναπροσαρμογής, τα οποία συνεπάγονται θετικές διαρθρωτικές αλλαγές για τη βιομηχανία, πρέπει να μην έχουν κοινωνικό κόστος όσον αφορά τους εργαζομένους. Η Συμβουλευτική Επιτροπή υπενθυμίζει ότι από το 1980 μέχρι σήμερα χρηματοδοτήθηκαν μέτρα, δυνάμει του άρθρου 56, τα οποία αφορούσαν 900 000 περίπου εργαζομένους στους τομείς άνθρακα και χάλυβα 7 στόχος των μέτρων αυτών ήταν η διαφύλαξη θέσεων εργασίας ή η άμβλυνση, έστω, των κοινωνικών συνεπειών από την απώλεια θέσεων εργασίας. Ιδιαίτερη σημασία, εν προκειμένω, είχαν τα μέτρα του άρθρου 56 παράγραφος 2 στοιχείο β) 7 αντίθετα, τα μέτρα δυνάμει του άρθρου 56 παράγραφος 1 στοιχείο γ), τα οποία είχαν θεσπιστεί για την περίπτωση απώλειας θέσεων εργασίας λόγω νέων τεχνικών μεθόδων ή νέων μέσων παραγωγής, εφαρμόστηκαν για πρώτη φορά το 1989, η δε σημασία τους εσχάτως είναι φθίνουσα. Για τα μέτρα ΕΚΑΧ προβλέπεται ανώτατο όριο ανά τομέα και ανά κράτος μέλος. Το ανώτατο αυτό όριο είναι μέσος όρος: τα επιμέρους μέτρα δύνανται να αποκλίνουν από αυτό. Κατ' αυτόν τον τρόπο, κατέστη δυνατόν να επιδειχθεί ευελιξία και αποτελεσματικότητα σε σχέση με τις ιδιαιτερότητες των διαφόρων επιμέρους προβλημάτων. Συγχρόνως, κάθε κράτος μέλος μπόρεσε να επιλέξει ξεχωριστή στρατηγική για την αντιμετώπιση των κοινωνικών συνεπειών της διαρθρωτικής αναπροσαρμογής, εντός όμως εναρμονισμένου πλαισίου. Οι ενισχύσεις επαναπροσαρμογής ΕΚΑΧ για τους τομείς άνθρακα και χάλυβα διατήρησαν τη μεγάλη σημασία τους και κατά τα τελευταία έτη. Η πρόωρη συνταξιοδότηση εξακολουθεί να αποτελεί αποτελεσματικό και κοινωνικώς αποδεκτό μέτρο, διότι κατ' αυτόν τον τρόπο οι πιο ηλικιωμένοι εργαζόμενοι αφήνουν ελεύθερες θέσεις εργασίας για νεώτερους στην ηλικία εργαζομένους. Η μεταβολή της ηλικιακής πυραμίδας των εργαζομένων στα ανθρακωρυχεία και στη χαλυβουργία κατέστησε πάντως απαραίτητη τη μετατόπιση του κέντρου βάρους των επιμέρους μέτρων. Για το λόγο αυτό


text: πολλά κράτη μέλη κατά τα τελευταία έτη έλαβαν σημαντικά μέτρα για την προώθηση της επαγγελματικής κατάρτισης και της επανένταξης στην αγορά εργασίας. ΙΙΙ. Οι εξελίξεις μέχρι το 2002 Η προοδευτική μείωση των εισφορών και η πλήρης κατάργησή τους μετά το 1998 θα περιορίσει δραστικά τα έσοδα του προϋπολογισμού ΕΚΑΧ. Στο πλαίσιο αυτό, της μείωσης δηλαδή των διαθέσιμων πόρων, η Επιτροπή έχει ανακοινώσει την πρόθεσή της να δώσει απόλυτη προτεραιότητα στη χρηματοδότηση των κοινωνικών μέτρων. Η Συμβουλευτική Επιτροπή ΕΚΑΧ: - καλεί συνεπώς την Επιτροπή να της διαβιβάζει σε τακτικά διαστήματα ακριβή στοιχεία σχετικά με τις ετήσιες αναλήψεις δαπανών για κοινωνικά μέτρα μέχρι το 2002, - αναμένει από την Επιτροπή να εξακολουθήσει να διαβουλεύεται έγκαιρα με τη Συμβουλευτική Επιτροπή πριν την κατάρτιση του επιχειρησιακού προϋπολογισμού και να συνεκτιμά δεόντως τις συστάσεις της Συμβουλευτικής Επιτροπής, - υπενθυμίζει την επιθυμία που εξέφρασε στο υπόμνημα της 28ης Ιουνίου 1995 (σημείο 2.9.2), σύμφωνα με την οποία «ο επιχειρησιακός προϋπολογισμός της ΕΚΑΧ θα πρέπει να προβλέπει έως τη λήξη ισχύος της συνθήκης, το 2002, κατάλληλα μέσα για τη χρηματοδότηση των ενδεδειγμένων κοινωνικών μέτρων [. . .], καθώς και για την υποστήριξη της τεχνικής και κοινωνικής έρευνας [. . .]», - αναμένει συνεπώς από την Ευρωπαϊκή Επιτροπή να επιδείξει την κατάλληλη ευελιξία κατά την κατάρτιση του ετήσιου προϋπολογισμού, ούτως ώστε να ληφθεί πλήρως υπόψη η ανάγκη χρηματοδότησης των ενισχύσεων επαναπροσαρμογής, - εκφράζει την απογοήτευσή της για το γεγονός ότι σε δύο συγκεκριμένες περιπτώσεις - ενισχύσεις για την επαγγελματική επανεκπαίδευση και κατασκευή λαϊκών κατοικιών - ανεστάλη η εφαρμογή των μέτρων ΕΚΑΧ, χωρίς να έχει προβλεφθεί ανάληψη των σχετικών δαπανών από τον γενικό προϋπολογισμό. Το αντιπαραγωγικό phasing-out των κοινωνικών αυτών μέτρων κρούει τον κώδωνα του κινδύνου. Πρέπει επειγόντως να αναληφθούν πρωτοβουλίες. Στο προαναφερθέν έγγραφο SEC(91) 407 τελικό, η Ευρωπαϊκή Επιτροπή διαπιστώνει ότι οι εμπειρίες της ΕΚΑΧ στον τομέα των συνοδευτικών κοινωνικών μέτρων παρουσιάζουν χρησιμότητα για την τομεακή κοινοτική πολιτική και την πολιτική ενίσχυσης της οικονομικής και κοινωνικής συνοχής. Η πρόθεση όμως που εκδηλώθηκε την εποχή εκείνη, να εξεταστεί δηλαδή ποιες διατάξεις θα περιληφθούν και με ποιον τρόπο στη διαδικασία phasing-in, δεν έχει ακόμη υλοποιηθεί. Στο σημείο αυτό επιβάλλεται η αναφορά στο ίδρυμα Paul Finet, το οποίο συστήθηκε με απόφαση της τότε Ανώτατης Αρχής στις 22 Ιουνίου 1965 μετά από αλλεπάλληλα σοβαρά ατυχήματα σε ορυχεία. Στόχος του ιδρύματος είναι η παροχή υποτροφιών στα ορφανά παιδιά εργαζομένων που υπέκυψαν σε εργατικά ατυχήματα ή επαγγελματικές ασθένειες λόγω απασχόλησης στον τομέα άνθρακα και χάλυβα. Πρέπει να διασφαλιστεί η συνέχιση των εργασιών του εν λόγω ιδρύματος. IV. Σκέψεις για την περίοδο μετά το 2002 Η Συμβουλευτική Επιτροπή ΕΚΑΧ εκφράζει την ικανοποίησή της για: - τις προσπάθειες που καταβάλλουν τα ευρωπαϊκά θεσμικά όργανα προς εξεύρεση απαντήσεων στα κοινωνικά προβλήματα της εποχής μας, - τις προτάσεις σχετικά με τους στόχους της πολιτικής απασχόλησης που περιλαμβάνονται στη Λευκή Βίβλο της Επιτροπής με τίτλο «Ανάπτυξη, ανταγωνιστικότητα, απασχόληση - Οι προκλήσεις και η αντιμετώπισή τους για τη μετάβαση στον 21ο αιώνα» (1), - την πρόταση της Ευρωπαϊκής Επιτροπής σχετικά με το σύμφωνο εμπιστοσύνης για την απασχόληση. Ως εκ τούτου, η


text: Συμβουλευτική Επιτροπή συνιστά τη συνεκτίμηση της τομεακής φιλοσοφίας των μέτρων επαναπροσαρμογής ΕΚΑΧ, για την αποτελεσματικότητα και το θετικό αντίκτυπο των οποίων στο κοινωνικό κλίμα των περιφερειών στις οποίες είναι εγκατεστημένες επιχειρήσεις άνθρακα και χάλυβα δεν χωρεί αμφιβολία, κατά την εκπόνηση κοινοτικής στρατηγικής υπέρ της απασχόλησης. Τα εν λόγω μέτρα δεν θα έπρεπε να γενικευθούν, θα μπορούσαν όμως να εφαρμοστούν - μόνο κατά το μεταβατικό διάστημα προσαρμογής - στην περίπτωση των βιομηχανιών εκείνων οι οποίες αντιμετωπίζουν παρόμοια προβλήματα προσαρμογής με αυτά που αντιμετωπίζει η βιομηχανία άνθρακα και χάλυβα. Ανάλογα με την κάθε περίπτωση, θα ήταν χρήσιμο να υπάρξει οικονομική συμβολή εκ μέρους των ενδιαφερομένων επιχειρήσεων. Συνεπώς, η Συμβουλευτική Επιτροπή αναμένει από την Ευρωπαϊκή Επιτροπή να της αναθέσει, το ταχύτερον δυνατόν, την εξεύρεση συγκεκριμένων προτάσεων σχετικά με τη συνέχιση των κοινωνικών μέτρων. Οι προτάσεις αυτές πρέπει να αποσκοπούν, μεταξύ άλλων: - στη συμπερίληψη των κοινωνικών μέτρων ΕΚΑΧ στην κοινοτική νομοθεσία, καθόσον τα μέτρα αυτά έχουν δοκιμαστεί στην πράξη, η δε σημασία τους αναγνωρίζεται και από την ίδια την Ευρωπαϊκή Επιτροπή, - στην πρόβλεψη επαρκών κονδυλίων για τα κοινωνικά μέτρα που θα θεσπιστούν με βάση το μοντέλο ΕΚΑΧ και θα επιβαρύνουν το γενικό προϋπολογισμό, - στην προσθήκη τομεακής διάστασης, ενόψει της αναθεώρησης των διαρθρωτικών ταμείων την 31η Δεκεμβρίου 1999, τόσο για τις βιομηχανίες άνθρακα και χάλυβα όσο και για όλες τις βιομηχανίες που αντιμετωπίζουν παρόμοια προβλήματα προσαρμογής 7 - στη συνέχιση των δραστηριοτήτων του ιδρύματος Paul Finet, - στη συνέχιση εφαρμογής, με τον ενδεδειγμένο τρόπο, του προγράμματος κατασκευής λαϊκών κατοικιών και στην ταυτόχρονη βελτίωση των κοινωνικοπολιτιστικών συνθηκών για τους δικαιούχους των λαϊκών κατοικιών. Η Συμβουλευτική Επιτροπή είναι πεπεισμένη ότι τα εν λόγω μέτρα δύνανται να αποτελέσουν τμήμα ευρωπαϊκής στρατηγικής για την επίλυση των κοινωνικών προβλημάτων στις χώρες της Ευρωπαϊκής Κοινότητας και ταυτόχρονα μοντέλο αναδιάρθρωσης των χωρών της κεντρικής και ανατολικής Ευρώπης που επιθυμούν να προσχωρήσουν στην Ευρωπαϊκή Ένωση.(1) ΕΕ αριθ. C 206 της 11. 8. 1995, σ. 7. (2) ΕΕ αριθ. C 329 της 7. 12. 1995. (3) PE 214.031/τελικό. (1) Δελτίο των Ευρωπαϊκών Κοινοτήτων, συμπλήρωμα 6/93.


text:
 Σημαντική ανακοίνωση νομικού περιεχομένου
 |
 22007A1219(02)
 Συμφωνία μεταξύ της Ευρωπαϊκής Κοινότητας και της Δημοκρατίας του Μαυροβουνίου για την επανεισδοχή προσώπων που διαμένουν χωρίς άδεια - Κοινές δηλώσεις
 Επίσημη Εφημερίδα αριθ. L 334 της 19/12/2007 σ. 0026 - 0044
 20071108Συμφωνίαμεταξύ της Ευρωπαϊκής Κοινότητας και της Δημοκρατίας του Μαυροβουνίου για την επανεισδοχή προσώπων που διαμένουν χωρίς άδειαΤΑ ΥΨΗΛΑ ΣΥΜΒΑΛΛΟΜΕΝΑ ΜΕΡΗ,Η ΕΥΡΩΠΑΪΚΗ ΚΟΙΝΟΤΗΤΑ, εφεξής "Κοινότητα",καιΗ ΔΗΜΟΚΡΑΤΙΑ ΤΟΥ ΜΑΥΡΟΒΟΥΝΙΟΥ, εφεξής "Μαυροβούνιο",ΑΠΟΦΑΣΙΣΜΕΝΕΣ να ενισχύσουν τη συνεργασία τους για να καταπολεμήσουν αποτελεσματικότερα την παράνομη μετανάστευση,ΕΠΙΘΥΜΩΝΤΑΣ να θεσπίσουν, μέσω της παρούσας συμφωνίας και σε αμοιβαία βάση, ταχείες και αποτελεσματικές διαδικασίες για την εξακρίβωση της ταυτότητας και την ασφαλή και ομαλή επιστροφή προσώπων τα οποία δεν πληρούν –ή δεν πληρούν πλέον– τις προϋποθέσεις για την είσοδο, την παρουσία ή την παραμονή στα εδάφη του Μαυροβουνίου ή ενός από τα κράτη μέλη της Ευρωπαϊκής Ένωσης, και για να διευκολύνουν τη διέλευση αυτών των προσώπων με πνεύμα συνεργασίας·ΤΟΝΙΖΟΝΤΑΣ ότι η παρούσα συμφωνία δεν θίγει τα δικαιώματα, τις υποχρεώσεις και τις αρμοδιότητες της Κοινότητας, των κρατών μελών της Ευρωπαϊκής Ένωσης και του Μαυροβουνίου, που απορρέουν από το διεθνές δίκαιο, και ιδίως από την ευρωπαϊκή σύμβαση της 4ης Νοεμβρίου 1950 για την προάσπιση των δικαιωμάτων του ανθρώπου και των θεμελιωδών ελευθεριών και τη σύμβαση της 28ης Ιουλίου 1951 σχετικά με το καθεστώς των προσφύγων·ΕΚΤΙΜΩΝΤΑΣ ότι οι διατάξεις της παρούσας συμφωνίας, η οποία εμπίπτει στο πεδίο εφαρμογής του τίτλου IV της συνθήκης για την ίδρυση της Ευρωπαϊκής Κοινότητας, δεν εφαρμόζονται στο Βασίλειο της Δανίας, σύμφωνα με το πρωτόκολλο για τη θέση της Δανίας, το οποίο προσαρτάται στη συνθήκη για την Ευρωπαϊκή Ένωση και στη συνθήκη για την ίδρυση της Ευρωπαϊκής Κοινότητας,ΣΥΜΦΩΝΗΣΑΝ ΤΑ ΑΚΟΛΟΥΘΑ:Άρθρο 1ΟρισμοίΓια τους σκοπούς της παρούσας συμφωνίας, νοούνται ως:α) "συμβαλλόμενα μέρη": το Μαυροβούνιο και η Κοινότητα·β) "υπήκοος του Μαυροβουνίου" ή "μαυροβούνιος υπήκοος": κάθε πρόσωπο που έχει την ιθαγένεια της Δημοκρατίας του Μαυροβουνίου σύμφωνα με τη νομοθεσία της·γ) "υπήκοος κράτους μέλους": κάθε πρόσωπο το οποίο έχει την ιθαγένεια –όπως αυτή ορίζεται για τους κοινοτικούς σκοπούς– ενός κράτους μέλους·δ) "κράτος μέλος": κάθε κράτος μέλος της Ευρωπαϊκής Ένωσης, με εξαίρεση το Βασίλειο της Δανίας·ε) "υπήκοος τρίτης χώρας": κάθε πρόσωπο το οποίο έχει ιθαγένεια διαφορετική από την ιθαγένεια του Μαυροβουνίου ή ενός κράτους μέλους·στ) "άπατρις": κάθε πρόσωπο το οποίο δεν έχει ιθαγένεια·ζ) "άδεια παραμονής": άδεια οποιουδήποτε τύπου που εκδίδεται από το Μαυροβούνιο ή από κράτος μέλος και η οποία επιτρέπει σε ένα πρόσωπο να διαμένει στο έδαφος της οικείας χώρας. Δεν περιλαμβάνονται οι προσωρινές άδειες παραμονής στην οικεία επικράτεια που συνδυάζονται με την εξέταση αίτησης για παροχή ασύλου ή για χορήγηση άδειας παραμονής·η) "θεώρηση": άδεια που εκδίδεται ή απόφαση που λαμβάνεται από το Μαυροβούνιο ή από κράτος μέλος και η οποία απαιτείται για την είσοδο στην οικεία επικράτεια ή για τη διέλευση μέσω αυτής. Δεν περιλαμβάνονται οι θεωρήσεις διέλευσης από αερολιμένα·θ) "αιτούν κράτος": το κράτος (το Μαυροβούνιο ή ένα κράτος μέλος) το οποίο υποβάλλει αίτηση επανεισδοχής σύμφωνα το άρθρο 7 ή αίτηση διέλευσης σύμφωνα με το άρθρο 14 της παρούσας συμφωνίας·ι) "κράτος στο οποίο απευθύνεται η αίτηση": το κράτος (το Μαυροβούνιο ή ένα κράτος


text: μέλος) στο οποίο απευθύνεται αίτηση επανεισδοχής σύμφωνα με το άρθρο 7 ή αίτηση διέλευσης σύμφωνα με το άρθρο 14 της παρούσας συμφωνίας·ια) "αρμόδια αρχή": κάθε εθνική αρχή του Μαυροβουνίου ή ενός κράτους μέλους η οποία είναι επιφορτισμένη με την εφαρμογή της παρούσας συμφωνίας σύμφωνα με το άρθρο 19 παράγραφος 1 στοιχείο α) αυτής·ιβ) "διέλευση": η διέλευση υπηκόου τρίτης χώρας ή απάτριδος μέσω της επικράτειας του κράτους στο οποίο απευθύνεται η αίτηση, ενώ ταξιδεύει από το αιτούν κράτος προς τη χώρα προορισμού.ιγ) "επανεισδοχή": η μεταγωγή από το αιτούν κράτος και η αποδοχή από το κράτος στο οποίο απευθύνεται η αίτηση, προσώπων (υπηκόων του κράτους στο οποίο απευθύνεται η αίτηση, υπηκόων τρίτων χωρών ή απάτριδων), τα οποία έχουν συλληφθεί να εισέρχονται παράνομα, να είναι παρόντα παράνομα ή να διαμένουν παράνομα στο αιτούν κράτος, σύμφωνα με τις διατάξεις της παρούσας συμφωνίας.ΤΜΗΜΑ IΥΠΟΧΡΕΩΣΕΙΣ ΤΟΥ ΜΑΥΡΟΒΟΥΝΙΟΥ ΟΣΟΝ ΑΦΟΡΑ ΤΗΝ ΕΠΑΝΕΙΣΔΟΧΗΆρθρο 2Επανεισδοχή μαυροβούνιων υπηκόων1. Το Μαυροβούνιο επιτρέπει την επανεισδοχή, κατόπιν αιτήσεως κράτους μέλους και χωρίς άλλες διατυπώσεις πέραν εκείνων που καθορίζονται στην παρούσα συμφωνία, όλων των προσώπων τα οποία δεν πληρούν –ή δεν πληρούν πλέον– τις ισχύουσες προϋποθέσεις για την είσοδο, την παρουσία ή τη διαμονή στο έδαφος του αιτούντος κράτους μέλους, υπό την προϋπόθεση ότι αποδεικνύεται ή μπορεί να εκτιμηθεί βάσιμα, από εκ πρώτης όψεως αποδεικτικά στοιχεία που υποβάλλονται, ότι πρόκειται για μαυροβούνιους υπηκόους.2. Το Μαυροβούνιο επιτρέπει επίσης την επανεισδοχή:- των ανήλικων άγαμων τέκνων των προσώπων που αναφέρονται στην παράγραφο 1, ανεξάρτητα από τον τόπο γέννησης ή την ιθαγένειά τους, εκτός αν έχουν ανεξάρτητο δικαίωμα διαμονής στο αιτούν κράτος μέλος,- των συζύγων, που έχουν άλλη ιθαγένεια, των προσώπων που αναφέρονται στην παράγραφο 1, με την προϋπόθεση ότι έχουν δικαίωμα εισόδου και διαμονής ή λαμβάνουν το δικαίωμα εισόδου και διαμονής στο έδαφος του Μαυροβουνίου, εκτός αν έχουν ανεξάρτητο δικαίωμα διαμονής στο αιτούν κράτος μέλος.3. Το Μαυροβούνιο επιτρέπει επίσης την επανεισδοχή κάθε προσώπου από το οποίο έχει αφαιρεθεί ή το οποίο έχει παραιτηθεί από την ιθαγένεια του Μαυροβουνίου από τη στιγμή της εισόδου του στο έδαφος κράτους μέλους, εκτός αν το συγκεκριμένο πρόσωπο έχει λάβει τουλάχιστον διαβεβαίωση πολιτογράφησης από κράτος μέλος.4. Αν το Μαυροβούνιο απαντήσει θετικά στην αίτηση επανεισδοχής, η αρμόδια διπλωματική αποστολή ή το αρμόδιο προξενικό γραφείο του Μαυροβουνίου εκδίδει αμέσως, και το πολύ εντός τριών εργάσιμων ημερών, το απαραίτητο ταξιδιωτικό έγγραφο για την επιστροφή του προς επανεισδοχή προσώπου, με διάρκεια ισχύος τουλάχιστον τριών μηνών. Αν, για νομικούς ή πραγματικούς λόγους, το συγκεκριμένο πρόσωπο δεν μπορεί να μεταχθεί εντός της περιόδου ισχύος του ταξιδιωτικού εγγράφου που εκδόθηκε αρχικά, η αρμόδια διπλωματική αποστολή ή το αρμόδιο προξενικό γραφείο του Μαυροβουνίου εκδίδει εντός δεκατεσσάρων ημερολογιακών ημερών νέο ταξιδιωτικό έγγραφο με την ίδια διάρκεια ισχύος. Αν, εντός δεκατεσσάρων ημερολογιακών ημερών, το Μαυροβούνιο δεν έχει εκδώσει το νέο ταξιδιωτικό έγγραφο, τότε θεωρείται ότι αποδέχεται τη χρήση του τυποποιημένου ταξιδιωτικού εγγράφου της ΕΕ το οποίο προβλέπεται σε περιπτώσεις απομάκρυνσης/απέλασης [1].5. Αν το προς επανεισδοχή πρόσωπο κατέχει, εκτός από την ιθαγένεια του Μαυροβουνίου, και την ιθαγένεια τρίτου κράτους, το αιτούν κράτος μέλος λαμβάνει υπόψη του την επιθυμία του προσώπου να επιστρέψει στο


text: κράτος της επιλογής του.Άρθρο 3Επανεισδοχή υπηκόων τρίτων χωρών και απάτριδων1. Το Μαυροβούνιο επιτρέπει την επανεισδοχή, κατόπιν αιτήσεως κράτους μέλους και χωρίς άλλες διατυπώσεις πέραν εκείνων που καθορίζονται στην παρούσα συμφωνία, όλων των υπηκόων τρίτων χωρών ή απάτριδων οι οποίοι δεν πληρούν –ή δεν πληρούν πλέον– τις ισχύουσες προϋποθέσεις για την είσοδο, την παρουσία ή τη διαμονή στο έδαφος του αιτούντος κράτους μέλους, υπό την προϋπόθεση ότι αποδεικνύεται ή μπορεί να εκτιμηθεί βάσιμα, από εκ πρώτης όψεως αποδεικτικά στοιχεία που υποβάλλονται, ότι τα πρόσωπα αυτά:α) κατέχουν –ή κατείχαν κατά τη στιγμή της εισόδου– έγκυρη θεώρηση ή άδεια παραμονής που έχει εκδοθεί από το Μαυροβούνιο· ήβ) εισήλθαν παράνομα και απευθείας στο έδαφος των κρατών μελών, αφού παρέμειναν ή διήλθαν από το έδαφος του Μαυροβουνίου.2. Η υποχρέωση επανεισδοχής που αναφέρεται στην παράγραφο 1 δεν εφαρμόζεται στις εξής περιπτώσεις:α) αν ο υπήκοος τρίτης χώρας ή ο άπατρις βρισκόταν απλώς και μόνον υπό καθεστώς διέλευσης σε διεθνή αερολιμένα του Μαυροβουνίου· ήβ) αν το αιτούν κράτος μέλος χορήγησε στον υπήκοο τρίτης χώρας ή τον απάτριδα, πριν ή μετά την είσοδό του στο έδαφός του, θεώρηση ή άδεια παραμονής, εκτός αν:- το συγκεκριμένο πρόσωπο κατέχει θεώρηση ή άδεια παραμονής που έχει εκδοθεί από το Μαυροβούνιο και η οποία λήγει σε μεταγενέστερη ημερομηνία από εκείνη που εκδόθηκε από το αιτούν κράτος μέλος· ή- η θεώρηση ή άδεια παραμονής που έχει εκδοθεί από το αιτούν κράτος μέλος ελήφθη με τη χρήση πλαστογραφημένων ή παραποιημένων εγγράφων ή με την υποβολή ψευδών δηλώσεων· ή- το συγκεκριμένο πρόσωπο δεν τηρεί κάποιον από τους όρους που συνοδεύουν τη θεώρηση.3. Το Μαυροβούνιο επιτρέπει επίσης, κατόπιν αιτήσεως κράτους μέλους, την επανεισδοχή πρώην υπηκόων της πρώην Σοσιαλιστικής Ομοσπονδιακής Δημοκρατίας της Γιουγκοσλαβίας που δεν απέκτησαν καμία άλλη ιθαγένεια και των οποίων ο τόπος γέννησης και ο τόπος μόνιμης κατοικίας στις 27 Απριλίου 1992 βρισκόταν στο έδαφος του Μαυροβουνίου, υπό τον όρο ότι το τελευταίο στοιχείο μπορεί να επιβεβαιωθεί από τις αρχές του Μαυροβουνίου κατά την ημερομηνία υποβολής της αίτησης επανεισδοχής.4. Αν το Μαυροβούνιο απαντήσει θετικά στην αίτηση επανεισδοχής, το αιτούν κράτος μέλος χορηγεί στο πρόσωπο η επανεισδοχή του οποίου έγινε δεκτή το τυποποιημένο ταξιδιωτικό έγγραφο της ΕΕ το οποίο προβλέπεται σε περιπτώσεις απομάκρυνσης/απέλασης [1].ΤΜΗΜΑ IIΥΠΟΧΡΕΩΣΕΙΣ ΤΗΣ ΚΟΙΝΟΤΗΤΑΣ ΟΣΟΝ ΑΦΟΡΑ ΤΗΝ ΕΠΑΝΕΙΣΔΟΧΗΆρθρο 4Επανεισδοχή ημεδαπών1. Ένα κράτος μέλος επιτρέπει την επανεισδοχή, κατόπιν αιτήσεως του Μαυροβουνίου και χωρίς άλλες διατυπώσεις πέραν εκείνων που καθορίζονται στην παρούσα συμφωνία, όλων των προσώπων τα οποία δεν πληρούν –ή δεν πληρούν πλέον– τις ισχύουσες προϋποθέσεις για την είσοδο, την παρουσία ή τη διαμονή στο έδαφος του Μαυροβουνίου, υπό την προϋπόθεση ότι αποδεικνύεται ή μπορεί να εκτιμηθεί βάσιμα, από εκ πρώτης όψεως αποδεικτικά στοιχεία που υποβάλλονται, ότι πρόκειται για υπηκόους του εν λόγω κράτους μέλους.2. Ένα κράτος μέλος επιτρέπει επίσης την επανεισδοχή:- των ανήλικων άγαμων τέκνων των προσώπων που αναφέρονται στην παράγραφο 1, ανεξάρτητα από τον τόπο γέννησης ή την ιθαγένειά τους, εκτός αν έχουν ανεξάρτητο δικαίωμα διαμονής στο Μαυροβούνιο· των συζύγων,- που έχουν άλλη ιθαγένεια, των προσώπων που αναφέρονται στην παράγραφο 1, με την προϋπόθεση ότι έχουν δικαίωμα εισόδου και διαμονής ή λαμβάνουν το


text: δικαίωμα εισόδου και διαμονής στο έδαφος του κράτους μέλους στο οποίο απευθύνεται η αίτηση, εκτός αν έχουν ανεξάρτητο δικαίωμα διαμονής στο έδαφος του Μαυροβουνίου.3. Ένα κράτος μέλος επιτρέπει επίσης την επανεισδοχή κάθε προσώπου από το οποίο έχει αφαιρεθεί ή το οποίο έχει παραιτηθεί από την ιθαγένεια κράτους μέλους από τη στιγμή της εισόδου του στο έδαφος του Μαυροβουνίου, εκτός αν το συγκεκριμένο πρόσωπο έχει λάβει τουλάχιστον διαβεβαίωση πολιτογράφησης από το Μαυροβούνιο.4. Αν το κράτος μέλος στο οποίο απευθύνεται η αίτηση απαντήσει θετικά στην αίτηση επανεισδοχής, η αρμόδια διπλωματική αποστολή ή το αρμόδιο προξενικό γραφείο του εν λόγω κράτους μέλους εκδίδει αμέσως, και το πολύ εντός τριών εργάσιμων ημερών, το απαραίτητο ταξιδιωτικό έγγραφο για την επιστροφή του προς επανεισδοχή προσώπου, με διάρκεια ισχύος τουλάχιστον τριών μηνών. Αν, για νομικούς ή πραγματικούς λόγους, το συγκεκριμένο πρόσωπο δεν μπορεί να μεταχθεί εντός της περιόδου ισχύος του ταξιδιωτικού εγγράφου που εκδόθηκε αρχικά, η αρμόδια διπλωματική αποστολή ή το αρμόδιο προξενικό γραφείο του εν λόγω κράτους μέλους εκδίδει εντός δεκατεσσάρων ημερολογιακών ημερών νέο ταξιδιωτικό έγγραφο με την ίδια διάρκεια ισχύος.5. Αν το προς επανεισδοχή πρόσωπο κατέχει, εκτός από την ιθαγένεια του κράτους μέλους στο οποίο απευθύνεται η αίτηση, και την ιθαγένεια τρίτου κράτους, το Μαυροβούνιο λαμβάνει υπόψη του την επιθυμία του προσώπου να επιστρέψει στο κράτος της επιλογής του.Άρθρο 5Επανεισδοχή υπηκόων τρίτων χωρών και απάτριδων1. Ένα κράτος μέλος επιτρέπει την επανεισδοχή, κατόπιν αιτήσεως του Μαυροβουνίου και χωρίς άλλες διατυπώσεις πέραν εκείνων που καθορίζονται στην παρούσα συμφωνία, όλων των υπηκόων τρίτων χωρών ή απάτριδων οι οποίοι δεν πληρούν –ή δεν πληρούν πλέον– τις ισχύουσες προϋποθέσεις για την είσοδο, την παρουσία ή τη διαμονή στο έδαφος του Μαυροβουνίου, υπό τον όρο ότι αποδεικνύεται ή μπορεί να εκτιμηθεί βάσιμα, από εκ πρώτης όψεως αποδεικτικά στοιχεία που υποβάλλονται, ότι τα πρόσωπα αυτά:α) κατέχουν –ή κατείχαν κατά τη στιγμή της εισόδου– έγκυρη θεώρηση ή άδεια παραμονής, που έχει εκδοθεί από το κράτος μέλος στο οποίο απευθύνεται η αίτηση· ήβ) εισήλθαν παράνομα και απευθείας στο έδαφος του Μαυροβουνίου, αφού παρέμειναν ή διήλθαν από το έδαφος του κράτους μέλους στο οποίο απευθύνεται η αίτηση.2. Η υποχρέωση επανεισδοχής που αναφέρεται στην παράγραφο 1 δεν εφαρμόζεται στις εξής περιπτώσεις:α) αν ο υπήκοος τρίτης χώρας ή ο άπατρις βρισκόταν απλώς και μόνον υπό καθεστώς διέλευσης σε διεθνή αερολιμένα του κράτους μέλους στο οποίο απευθύνεται η αίτηση· ήβ) αν το Μαυροβούνιο χορήγησε στον υπήκοο τρίτης χώρας ή τον απάτριδα, πριν ή μετά την είσοδό του στο έδαφός του, θεώρηση ή άδεια παραμονής, εκτός αν:- το συγκεκριμένο πρόσωπο κατέχει θεώρηση ή άδεια παραμονής που έχει εκδοθεί από το κράτος μέλος στο οποίο απευθύνεται η αίτηση και η οποία λήγει σε μεταγενέστερη ημερομηνία από εκείνη που εκδόθηκε από το Μαυροβούνιο· ή- η θεώρηση ή άδεια παραμονής που έχει εκδοθεί από το Μαυροβούνιο ελήφθη με τη χρήση πλαστογραφημένων ή παραποιημένων εγγράφων ή με την υποβολή ψευδών δηλώσεων· ή- το συγκεκριμένο πρόσωπο δεν τηρεί κάποιον από τους όρους που συνοδεύουν τη θεώρηση.3. Η υποχρέωση επανεισδοχής που αναφέρεται στην παράγραφο 1 βαρύνει το κράτος μέλος που έχει εκδώσει θεώρηση ή άδεια


text: παραμονής. Αν δύο ή περισσότερα κράτη μέλη έχουν εκδώσει θεώρηση ή άδεια παραμονής, η υποχρέωση επανεισδοχής που αναφέρεται στην παράγραφο 1 βαρύνει το κράτος μέλος που εξέδωσε το έγγραφο με τη μεγαλύτερη διάρκεια ισχύος ή –αν ένα ή περισσότερα από τα έγγραφα αυτά έχουν ήδη λήξει– το έγγραφο το οποίο εξακολουθεί να ισχύει. Αν όλα τα έγγραφα έχουν ήδη λήξει, η υποχρέωση επανεισδοχής που αναφέρεται στην παράγραφο 1 βαρύνει το κράτος μέλος που εξέδωσε το έγγραφο με την πιο πρόσφατη ημερομηνία λήξης. Αν δεν μπορεί να προσκομιστεί κανένα από τα έγγραφα αυτά, η υποχρέωση επανεισδοχής που αναφέρεται στην παράγραφο 1 βαρύνει το κράτος μέλος από το οποίο πραγματοποιήθηκε η τελευταία έξοδος.4. Αν το κράτος μέλος απαντήσει θετικά στην αίτηση επανεισδοχής, το Μαυροβούνιο χορηγεί στο πρόσωπο η επανεισδοχή του οποίου έγινε δεκτή το ταξιδιωτικό έγγραφο που απαιτείται για την επιστροφή του.ΤΜΗΜΑ IIIΔΙΑΔΙΚΑΣΙΑ ΕΠΑΝΕΙΣΔΟΧΗΣΆρθρο 6Αρχές1. Με την επιφύλαξη της παραγράφου 2, η μεταγωγή προσώπου για το οποίο γίνεται η επανεισδοχή με βάση μία από τις υποχρεώσεις που αναφέρονται στα άρθρα 2 έως 5 απαιτεί την υποβολή αίτησης επανεισδοχής στην αρμόδια αρχή του κράτους στο οποίο απευθύνεται η αίτηση.2. Δεν απαιτείται αίτηση επανεισδοχής αν το προς επανεισδοχή πρόσωπο κατέχει έγκυρο ταξιδιωτικό έγγραφο και, κατά περίπτωση, έγκυρη θεώρηση ή άδεια παραμονής του κράτους στο οποίο απευθύνεται η αίτηση.Άρθρο 7Αίτηση επανεισδοχής1. Η αίτηση επανεισδοχής πρέπει να περιλαμβάνει τις ακόλουθες πληροφορίες:α) τα προσωπικά στοιχεία του προς επανεισδοχή προσώπου (π.χ. ονοματεπώνυμο, ημερομηνία γέννησης και –αν είναι δυνατόν– τόπος γέννησης και τελευταίος τόπος διαμονής) και, κατά περίπτωση, τα προσωπικά στοιχεία των ανήλικων άγαμων τέκνων και/ή των συζύγων·β) ένδειξη των μέσων με τα οποία θα προσκομιστούν αποδείξεις ή εκ πρώτης όψεως αποδεικτικά στοιχεία για την ιθαγένεια, τη διέλευση, τους όρους επανεισδοχής υπηκόων τρίτων χωρών και απάτριδων, καθώς και για την παράνομη είσοδο και διαμονή·γ) φωτογραφία του προς επανεισδοχή προσώπου.2. Στο μέτρο του δυνατού, η αίτηση επανεισδοχής πρέπει να περιλαμβάνει επίσης τις ακόλουθες πληροφορίες:α) δήλωση που να αναφέρει ότι το προς μεταγωγή πρόσωπο μπορεί να χρειαστεί βοήθεια ή ιατρική περίθαλψη, υπό τον όρο ότι το συγκεκριμένο πρόσωπο έχει δώσει ρητά τη συγκατάθεσή του για την εν λόγω δήλωση·β) κάθε άλλο μέτρο προστασίας ή ασφάλειας ή πληροφορία για την υγεία του προσώπου που μπορεί να είναι αναγκαία στη συγκεκριμένη περίπτωση μεταγωγής.3. Ως παράρτημα 6 της παρούσας συμφωνίας επισυνάπτεται ένα κοινό έντυπο που πρέπει να χρησιμοποιείται για τις αιτήσεις επανεισδοχής.Άρθρο 8Αποδεικτικά μέσα όσον αφορά την ιθαγένεια1. Αποδεικτικά στοιχεία για την ιθαγένεια, στο πλαίσιο του άρθρου 2 παράγραφος 1 και του άρθρου 4 παράγραφος 1, μπορούν να προσκομιστούν ιδίως με τα έγγραφα που απαριθμούνται στο παράρτημα 1 της παρούσας συμφωνίας, ακόμη και αν έχει λήξει η διάρκεια ισχύος τους. Σε περίπτωση υποβολής τέτοιων εγγράφων, τα κράτη μέλη και το Μαυροβούνιο αναγνωρίζουν αμοιβαία την ιθαγένεια, χωρίς να απαιτείται περαιτέρω έρευνα. Η απόδειξη της ιθαγένειας δεν μπορεί να γίνει με πλαστά έγγραφα.2. Εκ πρώτης όψεως αποδεικτικά στοιχεία για την ιθαγένεια, στο πλαίσιο του άρθρου 2 παράγραφος 1 και του άρθρου 4 παράγραφος 1, μπορούν να προσκομιστούν ιδίως με τα έγγραφα που απαριθμούνται στο παράρτημα 2


text: της παρούσας συμφωνίας, ακόμη και αν έχει λήξει η διάρκεια ισχύος τους. Σε περίπτωση υποβολής τέτοιων εγγράφων, τα κράτη μέλη και το Μαυροβούνιο θεωρούν την ιθαγένεια αποδεδειγμένη, εκτός αν μπορούν να αποδείξουν το αντίθετο. Εκ πρώτης όψεως αποδεικτικά στοιχεία της ιθαγένειας δεν μπορούν να προσκομιστούν με πλαστά έγγραφα.3. Αν δεν μπορεί να προσκομιστεί κανένα από τα έγγραφα που απαριθμούνται στα παραρτήματα 1 ή 2, οι αρμόδιες διπλωματικές και προξενικές αντιπροσωπείες του οικείου κράτους στο οποίο απευθύνεται η αίτηση μεριμνούν, κατόπιν σχετικής αιτήσεως, για την πραγματοποίηση συνέντευξης με το προς επανεισδοχή πρόσωπο χωρίς αδικαιολόγητη καθυστέρηση, και το αργότερο εντός πέντε εργάσιμων ημερών από την ημέρα της αίτησης, προκειμένου να καθοριστεί η ιθαγένειά του.Άρθρο 9Αποδεικτικά μέσα όσον αφορά υπηκόους τρίτων χωρών και απάτριδες1. Αποδεικτικά στοιχεία για τους όρους επανεισδοχής υπηκόων τρίτων χωρών και απάτριδων, που καθορίζονται στο άρθρο 3 παράγραφος 1 και στο άρθρο 5 παράγραφος 1, μπορούν να προσκομιστούν ιδίως με τα αποδεικτικά μέσα που απαριθμούνται στο παράρτημα 3 της παρούσας συμφωνίας. Αποδεικτικά στοιχεία αυτού του είδους δεν μπορούν να προσκομιστούν με πλαστά έγγραφα. Τα κράτη μέλη και το Μαυροβούνιο αναγνωρίζουν αμοιβαία την απόδειξη αυτή, χωρίς να απαιτείται περαιτέρω έρευνα.2. Εκ πρώτης όψεως αποδεικτικά στοιχεία για τους όρους επανεισδοχής υπηκόων τρίτων χωρών και απάτριδων, που καθορίζονται στο άρθρο 3 παράγραφος 1 και στο άρθρο 5 παράγραφος 1, μπορούν να προσκομιστούν ιδίως με τα αποδεικτικά μέσα που απαριθμούνται στο παράρτημα 4 της παρούσας συμφωνίας. Αποδεικτικά στοιχεία αυτού του είδους δεν μπορούν να προσκομιστούν με πλαστά έγγραφα. Σε περίπτωση υποβολής εκ πρώτης όψεως αποδεικτικών στοιχείων, τα κράτη μέλη και το Μαυροβούνιο θεωρούν ότι πληρούνται οι όροι επανεισδοχής, εκτός αν μπορούν να αποδείξουν το αντίθετο.3. Ο παράνομος χαρακτήρας της εισόδου, παρουσίας ή διαμονής καθορίζεται με βάση τα ταξιδιωτικά έγγραφα του συγκεκριμένου προσώπου, από τα οποία λείπει η αναγκαία θεώρηση ή άλλη άδεια παραμονής που απαιτείται για το έδαφος του αιτούντος κράτους. Δήλωση του αιτούντος κράτους ότι διαπιστώθηκε πως το συγκεκριμένο πρόσωπο δεν είχε τα αναγκαία ταξιδιωτικά έγγραφα, την αναγκαία θεώρηση ή την αναγκαία άδεια παραμονής αποτελεί επίσης εκ πρώτης όψεως αποδεικτικό στοιχείο για την παράνομη είσοδο, παρουσία ή διαμονή.4. Αποδεικτικά στοιχεία για τους όρους επανεισδοχής των πρώην υπηκόων της πρώην Σοσιαλιστικής Ομοσπονδιακής Δημοκρατίας της Γιουγκοσλαβίας, που καθορίζονται στο άρθρο 3 παράγραφος 3, μπορούν να προσκομιστούν ιδίως με τα αποδεικτικά μέσα που απαριθμούνται στο παράρτημα 5α της παρούσας συμφωνίας. Αποδεικτικά στοιχεία αυτού του είδους δεν μπορούν να προσκομιστούν με πλαστά έγγραφα. Το Μαυροβούνιο αναγνωρίζει την απόδειξη αυτή, χωρίς να απαιτείται περαιτέρω έρευνα, με την προϋπόθεση ότι οι αρχές του Μαυροβουνίου μπορούν, κατά την ημερομηνία υποβολής της αίτησης επανεισδοχής, να επιβεβαιώσουν τον τόπο μόνιμης κατοικίας του συγκεκριμένου προσώπου στις 27 Απριλίου 1992.5. Εκ πρώτης όψεως αποδεικτικά στοιχεία για τους όρους επανεισδοχής των πρώην υπηκόων της πρώην Σοσιαλιστικής Ομοσπονδιακής Δημοκρατίας της Γιουγκοσλαβίας, που καθορίζονται στο άρθρο 3 παράγραφος 3, μπορούν να προσκομιστούν ιδίως με τα αποδεικτικά μέσα που απαριθμούνται στο παράρτημα 5β της παρούσας συμφωνίας. Αποδεικτικά στοιχεία αυτού του είδους δεν μπορούν να προσκομιστούν με πλαστά έγγραφα. Σε περίπτωση υποβολής εκ πρώτης όψεως αποδεικτικών στοιχείων, το Μαυροβούνιο


text: θεωρεί ότι πληρούνται οι όροι επανεισδοχής, εκτός αν μπορεί να αποδείξει το αντίθετο.6. Αν δεν μπορεί να προσκομιστεί κανένα από τα έγγραφα που απαριθμούνται στα παραρτήματα 5α και 5β, οι αρμόδιες διπλωματικές και προξενικές αντιπροσωπείες του Μαυροβουνίου μεριμνούν, κατόπιν σχετικής αιτήσεως, για την πραγματοποίηση συνέντευξης με το προς επανεισδοχή πρόσωπο χωρίς αδικαιολόγητη καθυστέρηση, και το αργότερο εντός τριών εργάσιμων ημερών από την ημέρα της αίτησης, προκειμένου να καθοριστεί η ιθαγένειά του.Άρθρο 10Προθεσμίες1. Η αίτηση επανεισδοχής πρέπει να υποβάλλεται στην αρμόδια αρχή του κράτους στο οποίο απευθύνεται η αίτηση εντός μέγιστης προθεσμίας ενός έτους από τη στιγμή κατά την οποία η αρμόδια αρχή του αιτούντος κράτους λαμβάνει γνώση του γεγονότος ότι ο υπήκοος τρίτης χώρας ή ο άπατρις δεν πληροί –ή δεν πληροί πλέον– τις ισχύουσες προϋποθέσεις για την είσοδο, την παρουσία ή τη διαμονή του. Αν υπάρχουν νομικά ή πραγματικά κωλύματα που δεν επιτρέπουν την εμπρόθεσμη υποβολή της αίτησης, η προθεσμία παρατείνεται, κατόπιν αιτήσεως του αιτούντος κράτους, αλλά μόνο μέχρις ότου παύσουν να υφίστανται τα κωλύματα.2. Η αίτηση επανεισδοχής πρέπει να απαντηθεί εγγράφως μέσα σε δώδεκα ημερολογιακές ημέρες σε όλες τις περιπτώσεις. Αυτή η προθεσμία αρχίζει να τρέχει από την ημερομηνία παραλαβής της αίτησης επανεισδοχής. Αν δεν υπάρξει απάντηση εντός της εν λόγω προθεσμίας, θεωρείται ότι έχει εγκριθεί η μεταγωγή.3. Αν υπάρχουν νομικά ή πραγματικά κωλύματα που δεν επιτρέπουν να δοθεί απάντηση στην αίτηση εντός δώδεκα ημερολογιακών ημερών, η προθεσμία αυτή μπορεί, κατόπιν αιτιολογημένης αιτήσεως, να παραταθεί για έξι ημερολογιακές ημέρες το πολύ. Αν δεν υπάρξει απάντηση εντός της παραταθείσας προθεσμίας, θεωρείται ότι έχει εγκριθεί η μεταγωγή.4. Η απόρριψη της αίτησης επανεισδοχής πρέπει να αιτιολογείται δεόντως.5. Μετά την έγκριση ή, κατά περίπτωση, μετά την εκπνοή της προθεσμίας που προβλέπεται στην παράγραφο 2, το προς επανεισδοχή πρόσωπο μετάγεται εντός τριών μηνών. Κατόπιν αιτήσεως του αιτούντος κράτους η προθεσμία αυτή μπορεί να παραταθεί κατά το χρονικό διάστημα που απαιτείται για την άρση των νομικών ή πρακτικών κωλυμάτων.Άρθρο 11Λεπτομέρειες και τρόποι μεταγωγής1. Πριν από τη μεταγωγή ενός προσώπου, οι αρμόδιες αρχές του Μαυροβουνίου και του σχετικού κράτους μέλους προβαίνουν εγγράφως και εκ των προτέρων σε διευθετήσεις σχετικά με την ημερομηνία μεταγωγής, το σημείο εισόδου, την πιθανή συνοδεία και άλλα θέματα σχετικά με τη μεταγωγή.2. Η μεταγωγή μπορεί να γίνει αεροπορικώς, διά θαλάσσης ή διά ξηράς. Η αεροπορική μεταγωγή δεν περιορίζεται στη χρήση των εθνικών αερομεταφορέων του Μαυροβουνίου ή των κρατών μελών και μπορεί να πραγματοποιηθεί με τακτική ή με ναυλωμένη πτήση. Σε περίπτωση μεταγωγής υπό συνοδεία, αυτή η συνοδεία δεν περιορίζεται σε εξουσιοδοτημένα πρόσωπα του αιτούντος κράτους, υπό τον όρο ότι πρόκειται για πρόσωπα εξουσιοδοτημένα από το Μαυροβούνιο ή από οποιοδήποτε κράτος μέλος.Άρθρο 12Επανεισδοχή εκ σφάλματοςΤο αιτούν κράτος δέχεται την επιστροφή κάθε προσώπου του οποίου έχει γίνει επανεισδοχή στο κράτος στο οποίο απευθύνεται η αίτηση, αν διαπιστωθεί, εντός χρονικού διαστήματος τριών μηνών από τη μεταγωγή του, ότι δεν πληρούνται οι προϋποθέσεις που καθορίζονται στα άρθρα 2 έως 5 της παρούσας συμφωνίας.Στις περιπτώσεις αυτές, οι διαδικαστικές διατάξεις της παρούσας συμφωνίας εφαρμόζονται mutatis mutandis, παρέχεται δε κάθε διαθέσιμη πληροφορία για την πραγματική ταυτότητα και ιθαγένεια


text: του συγκεκριμένου προσώπου.ΤΜΗΜΑ IVΠΡΑΞΕΙΣ ΔΙΕΛΕΥΣΗΣΆρθρο 13Αρχές1. Τα κράτη μέλη και το Μαυροβούνιο περιορίζουν τη διέλευση υπηκόων τρίτων χωρών ή απάτριδων στις περιπτώσεις στις οποίες τα πρόσωπα αυτά δεν μπορούν να επιστρέψουν απευθείας στη χώρα προορισμού.2. Το Μαυροβούνιο επιτρέπει τη διέλευση υπηκόων τρίτων χωρών ή απάτριδων, αν το ζητήσει ένα κράτος μέλος, και ένα κράτος μέλος επιτρέπει τη διέλευση υπηκόων τρίτων χωρών ή απάτριδων, αν το ζητήσει το Μαυροβούνιο, υπό τον όρο ότι εξασφαλίζεται τόσο η συνέχεια του ταξιδιού σε πιθανά άλλα κράτη διέλευσης όσο και η επανεισδοχή από το κράτος προορισμού.3. Το Μαυροβούνιο ή ένα κράτος μέλος μπορεί να αρνηθεί τη διέλευση:α) αν ο υπήκοος τρίτης χώρας ή ο άπατρις διατρέχει πραγματικό κίνδυνο να υποστεί, στο κράτος προορισμού ή σε άλλο κράτος διέλευσης, βασανιστήρια, απάνθρωπη ή ταπεινωτική μεταχείριση ή τιμωρία ή θανατική ποινή ή να υποστεί διώξεις λόγω της φυλετικής καταγωγής του, της θρησκείας του, της ιθαγένειάς του, της συμμετοχής του σε ορισμένη κοινωνική ομάδα ή των πολιτικών του πεποιθήσεων· ήβ) αν ο υπήκοος τρίτης χώρας ή ο άπατρις θα υποστεί ποινικές κυρώσεις στο κράτος στο οποίο απευθύνεται η αίτηση ή σε άλλο κράτος διέλευσης· ήγ) για λόγους δημόσιας υγείας, εθνικής ασφάλειας, δημόσιας τάξης ή για άλλους λόγους εθνικών συμφερόντων του κράτους στο οποίο απευθύνεται η αίτηση.4. Το Μαυροβούνιο ή ένα κράτος μέλος μπορεί να ανακαλέσει την άδεια που έχει εκδοθεί, αν προκύψουν μεταγενέστερα ή έλθουν στην επιφάνεια περιστάσεις που αναφέρονται στην παράγραφο 3 και που συνιστούν κώλυμα για την πράξη διέλευσης, ή αν δεν μπορεί να εξασφαλιστεί πλέον η συνέχεια του ταξιδιού σε πιθανά κράτη διέλευσης ή η επανεισδοχή στο κράτος προορισμού. Στην περίπτωση αυτή, το αιτούν κράτος αναλαμβάνει εκ νέου, δεόντως και χωρίς καθυστέρηση, τον υπήκοο τρίτης χώρας ή τον απάτριδα.Άρθρο 14Διαδικασία διέλευσης1. Κάθε αίτηση διέλευσης πρέπει να υποβάλλεται εγγράφως στην αρμόδια αρχή του κράτους στο οποίο απευθύνεται η αίτηση και να περιλαμβάνει τα εξής στοιχεία:α) τρόπος διέλευσης (αεροπορικώς, διά θαλάσσης ή διά ξηράς), άλλα πιθανά κράτη διέλευσης και προβλεπόμενος τελικός προορισμός·β) προσωπικά στοιχεία του συγκεκριμένου προσώπου (π.χ. ονοματεπώνυμο, γένος, άλλα χρησιμοποιούμενα ονόματα, παρωνύμια ή ψευδώνυμα, ημερομηνία γέννησης, φύλο και –αν είναι δυνατόν– τόπος γέννησης, ιθαγένεια, γλώσσα, τύπος και αριθμός ταξιδιωτικού εγγράφου)·γ) προβλεπόμενο σημείο εισόδου, χρονικός προσδιορισμός της μεταγωγής και πιθανή χρήση συνοδείας·δ) δήλωση ότι, κατά την άποψη του αιτούντος κράτους, πληρούνται οι όροι που προβλέπονται στο άρθρο 13 παράγραφος 2 και ότι δεν υφίσταται κανένας γνωστός λόγος για απόρριψη της αίτησης δυνάμει του άρθρου 13 παράγραφος 3.Ως παράρτημα 7 της παρούσας συμφωνίας επισυνάπτεται ένα κοινό έντυπο που πρέπει να χρησιμοποιείται για τις αιτήσεις διέλευσης.2. Το κράτος στο οποίο απευθύνεται η αίτηση ενημερώνει, εντός προθεσμίας πέντε ημερολογιακών ημερών και εγγράφως, το αιτούν κράτος για την εισδοχή, επιβεβαιώνοντας το σημείο εισόδου και την προβλεπόμενη ημερομηνία και ώρα εισδοχής, ή του γνωστοποιεί την άρνηση της εισδοχής και τους λόγους της άρνησης.3. Αν η διέλευση πραγματοποιείται αεροπορικώς, τόσο το πρόσωπο για το οποίο γίνεται η επανεισδοχή όσο και η πιθανή συνοδεία του απαλλάσσονται από την υποχρέωση να έχουν θεώρηση αεροπορικής διέλευσης.4. Υπό την προϋπόθεση της διεξαγωγής αμοιβαίων διαβουλεύσεων, οι αρμόδιες αρχές